open-index/open-wikipedia-markdown huggingface dataset:
長堤

**長堤**喺廣州市**南關**、珠江北岸，係東西走向嘅。喺長堤大馬路、沿江路一帶，大致東起北京南路、西接人民南路，長約二公里。呢度喺清朝初期係珠江河道，後尾珠江沿岸淤積加劇，河灘發育，到咗大清末年形成咗陸地。

喺光緒十二年（1886年），由於廣州交通閉塞，**[[張之洞]]**就建議喺江邊起馬路，奏請咗朝廷批准，喺省河北岸修築長堤，嗰陣計畫個堤係整東西共長1800丈多啲，由南關**[[天字碼頭]]**整起先，分成10段陸續施工，“修成之堤，一律堅築馬路以便行車，沿堤多種樹木以蔭行人，馬路以內通修鋪廊以便商民交易，鋪廊以內廣修行棧、鱗列櫛比。”

工程由1889年（光緒十五年）4月開始，到咗張之洞調離廣東陣，經完成咗**[[天字碼頭]]**第一段堤岸及官輪碼頭工程。呢段江堤長約120丈，堤岸填闊約5丈，路面鋪埋沙石。呢個係**廣州第一條由華人整出來嘅馬路**。

到咗1912年尾竣工。1920年北側整好埋馬路，呢個就係**[[長堤大馬路]]**，東西兩端均駁返宜家嘅沿江西路。呢度有廣東省總工會、中山大學孫逸仙紀念醫院、華夏百貨公司（原先施公司）、大三元酒家、愛羣大酒店、海珠大劇院等，係廣州輝煌時代繁華嘅商業區之一。

**[[陳濟棠]]**做廣東一哥陣，喺1931年，又喺長堤大馬路南邊，填築咗東自龍王直街（原長堤電燈局）、西至仁濟路口嘅一段彎曲河岸淺灘，炸走咗阻擋嘅海珠礁石，耗資75萬，整好咗1159米長、11～20米闊嘅蠟青路面嘅**新堤大馬路**（今沿江西路），起自**永安堂**（今市兒童圖書館）東端，止於愛群大廈西端。原為河岸嘅長堤大馬路就變成咗內街。呢個工程既清理咗珠江河道主要險段，又辟出大片陸地起到咗馬路、街道，由此獲得鋪位面積近40萬方同埋一大片廣場。到呢陣時，天字碼頭起向西直到廣州海關成為咗直筆甩嘅河岸馬路。

## 參考

## 睇埋
* 長堤大馬路
* 沿江路
蝴蝶谷大馬路

**蝴蝶谷大馬路**（）係澳門路環一條主要馬路，係石排灣公屋群其中一條路，呢條路由和諧大馬路開始一路去到九澳高頂馬路為止。

## 背景
連接氹仔同路環嘅路氹連貫公路，響1968年落成。因為公路左邊有好多蝴蝶聚居，又叫**蝴蝶谷**，所以當時澳督計劃興建開往九澳村嘅馬路嗰時改名做蝴蝶谷大馬路。

2013年3月13號，民政總署管理委員會響會議到決定將路環新起好嘅公共街道改名，其中將由和諧大馬路開始到九澳高頂馬路嘅公共街道改名做**蝴蝶谷大馬路**。

## 交通
### 巴士
#### 巴士站
*蝴蝶谷大馬路總站
:靠站巴士有：

## 攷

類:澳門街道
和諧大馬路

**和諧大馬路**（）係澳門路環一條主要馬路，係石排灣公屋群出入其中一條路，呢條路由石排灣馬路開始一路去到蝴蝶谷大馬路為止。

## 背景
2013年3月13號，民政總署管理委員會響會議到決定將路環新起好嘅公共街道改名，其中將由石排灣馬路開始到蝴蝶谷大馬路嘅公共街道改名做**和諧大馬路**。

## 攷

類:澳門街道
第10屆中華民國總統選舉

**第10屆中華民國總統選舉**響2000年3月18號舉行。

呢次選舉係中華民國第二次直接選舉，一共有五組候選人參選；參加呢次選舉嘅選民人數超過一千二百萬，投票率去到八十二點六九個百分比。最後由民主進步黨總統候選人陳水扁、副總統候選人呂秀蓮贏出，成為中華民國行憲以來、亦係中華民國政治史上第一次政黨輪替，結束中國國民黨響台灣五十五年執政。同時呢次選舉也產生咗中華民國首位女副總統。呢次選舉亦係在位十二年嘅李登輝卸任之後首次選舉。當時台灣社會瀰漫尋求政治改革氣氛，執政超過半個世紀嘅中國國民黨，1990年代以來重大選舉入面都受到民進黨挑戰，民進黨提名陳水扁參選，加上原任台灣省省長宋楚瑜脫離中國國民黨參選，同陳水扁唔啱牙嘅前民進黨主席許信良、同埋批判國民黨出名嘅作家李敖加入呢次選舉。

## 結果

## 後續
國民黨輸咗之後李登輝辭去黨主席，第二年（2001年）畀國民黨開除黨籍。冇耐之後成立台灣團結聯盟做精神領袖，政治立場越嚟越走向台獨，重同民進黨結盟；攞到第二高票嘅宋楚瑜就響支持者希望之下成立親民黨，之後同國民黨合作。國民黨響選後進行一連串黨務改造希望重新攞到選民支持，台灣政壇響呢次選舉之後，逐漸走向藍綠兩大政治勢力互相執政嘅局面。

## 攷

10
類:2000年選舉
德里維拉

**德里維拉**（**Miguel Primo de Rivera**，），全名**何西·安東尼奧·普里莫·德里維拉ー薩恩士·德艾雷迪亞，第三代艾斯泰拿[[侯爵]]**（José Antonio Primo de Rivera y Sáenz de Heredia, iii marqués de Estella），係西班牙獨裁者，1923年發動軍事政變後做西班牙首相，一路做到1930年過身。
金基德

**金基德**（，）係南韓電影導演，2004年分別憑《慾海慈航》同 《感官樂園》，分別攞到柏林影展同威尼斯影展嘅最佳導演獎。
即溶咖啡

**即溶咖啡**係用咖啡豆加工整成嘅粉末，只需要溝埋滾水就沖到咖啡。好多時沖即溶咖啡都會配埋咖啡伴侶。
亞歷山大佛利民

**亞歷山大佛利民**（**Алекса́ндр Алекса́ндрович Фри́дман**，）係蘇聯物理學家同數學家，主要研究廣義相對論，又提出佛利民方程式。

## 出面網頁

*
謝蒂

**謝蒂**（**Shilpa Shetty**，）係印度波里活女影星，1993年出道，2007年參加英國真人騷電視節目《名人老大哥》嗰陣畀人種族歧視而喺全世界出名。
娜塔莎里察遜

**娜塔莎里察遜**（**Natasha Richardson**，），係英國女演員，1986年出道，代表作有《魂斷仲夏夜》嘅瑪麗雪梨、舞台劇《歌廳》同埋《天生一對》，1998年攞過東尼獎嘅最佳音樂劇女主角，2009年因為滑雪意外而死。

## 生平

### 家族
娜塔莎里察遜出身於電影世家，老豆東尼里察遜係一位幾出名嘅電影導演，代表作係1963年嘅《風流劍客走天涯》，而呢套片仲令佢攞到奧斯卡金像獎最佳影片；阿媽雲尼莎烈姬芙係資深女演員，代表作為《春光乍現》、《茱莉婭》等等，攞過奧斯卡最佳女配角、艾美獎最佳女主角同埋女配角、金球獎最佳女配角同埋東尼獎最佳舞台劇女主角；細妹朱莉里察遜都係演員，代表作為《凹/凸容醫》；而阿公米高烈姬芙都係演員。

### 經歷

娜塔莎里察遜1963年響倫敦出世，有兩個細妹朱莉同埋嘉芙蓮，原名**娜塔莎珍里察遜**。

響1986年，娜塔莎里察遜正式出道，同年憑住《魂斷仲夏夜》嘅瑪麗雪梨一炮而紅，兩年之後又出咗另一個代表作《紅色鐵金剛勇破爆炸黨》嘅派翠西亞赫茲。1990年，佢同製片人羅拔霍士結婚，但係響1992年就離婚。而響1991年，老豆東尼里察遜因為愛滋病而過身，所以娜塔莎里察遜之後籌款籌咗成幾百萬，而所有籌返嚟嘅錢就全部捐畀美國愛滋病研究基金，一齊對抗愛滋病。

1993年，佢憑住舞台劇《安妮克莉絲蒂娜》攞到劇院世界獎。第二年，佢同愛爾蘭男演員里安納遜結婚。1998年，佢以舞台劇《歌廳》攞到東尼獎嘅最佳音樂劇女主角。但係進入千禧年代之後，娜塔莎里察遜嘅代表作少咗。

響2009年3月16號，娜塔莎里察遜響加拿大蒙特利爾一個滑雪場上面唔小心跌親，初時仲行得走得，但係返翻去酒店之後頭痛得好犀利，畀人緊急送去響曼克頓Lenox Hill醫院。雖然全部屋企人都過嚟醫院陪佢，但娜塔莎里察遜響3月18號死咗，終年四十五歲。

## 屋企
第一任：羅拔霍士

第二任：里安納遜

* 大仔：米高納遜
* 細仔：丹尼爾納遜

## 攷
祖達辛

**祖達辛**（**Joe Dassin**，），係法國裔嘅美國唱作人，1964年出道，主要創作法文歌。
巴斯夏

**巴斯夏**（**Frédéric Bastiat**，），係法國經濟學家，奉行古典自由主義，以研究機會成本而出名。

類:經濟學家
艾娜費莎

**艾娜費莎**（**Isla Fisher**，），係澳洲女演員，1993年出道，主要演出電視劇，亦有演出電影，包括《潮拜購物狂》、《非常盜》噉。
和諧廣場

**和諧廣場**（）係澳門路環一條主要馬路，係石排灣公屋群出入其中一條路，呢條路由蝴蝶谷大馬路開始一路去到石排灣圓形地為止。

## 背景
2013年3月13號，民政總署管理委員會響會議到決定將路環新起好嘅公共街道改名，其中將由蝴蝶谷大馬路開始到石排灣圓形地嘅公共街道改名做**和諧廣場**。

## 交通
### 巴士
#### 去路環方向嘅巴士站
*和諧廣場/業興大廈
:靠站巴士有：

#### 去氹仔方向嘅巴士站
*和諧廣場/樂群樓
:靠站巴士有：

## 攷

類:澳門街道
九澳高頂馬路

**九澳高頂馬路**（）係澳門路環一條主要馬路，呢條路由石排灣圓形地開始一路去到九澳高頂圓形地為止。

## 背景
2017年4月4號，路環高頂馬路去媽祖像同九澳高頂馬路沿路多個郊野公園停泊區長期被車濫泊，令郊野地區一位難求。交通事務局話，考慮到路環多條馬路冇清晰嘅交通標誌同標線，搞到成日有車輛違泊影響交通運作，經實地視察同分析研究之後，將響路環鄉村馬路、路環高頂馬路近媽祖像公園停泊區、九澳高頂馬路觀景台、法令司士古街近竹灣馬路路段同九澳水庫停泊區會增設輕型汽車泊車區，同時亦劃設相關交通標誌同標線；九澳高頂馬路近石排灣水塘路段劃做上落客貨區；竹灣郊野公園就設置輕型汽車泊車區同時限性上落客貨區，重會響出入口增設鐵欄同鐵柱；譚公廟前地泊車位亦會優化，加多十一個輕型汽車泊車位，而路環高頂馬路樹木園停泊區就調整部分泊車區位置。上面提到整治工作會響5號到22號分階段進行，之後會有序響泊車位到加咪錶，增加泊車位流動性。

## 攷

類:澳門街道
虛擬私人網路

**虛擬私人網路**（**virtual private network**，**VPN**）係種透過加密技術，用公用網路（例如互聯網）去模擬私人網路嘅通訊技術，原本係用來畀一啲有多過一個地點嘅公司唔使拉綫或者租綫都可以將唔同嘅地點駁埋，好似有私家嘅廣域網絡咁；後來亦都用來傳送內聯網網路訊息，即係當職員屋企或者職員部機係公司廣域網絡嘅一個地點。

好多人講 VPN 係指一種隱藏自己 IP 嘅服務，其實即係當用家係 VPN 供應商嘅一個地點。

## 睇埋
* 代理伺服器
日式牛肉飯

**日式牛肉飯**，日文叫**牛丼**（Gyūdon），係日式嘅牛肉飯，主要用薄牛肉片、洋蔥絲同白飯，醬汁主要用到日式上湯、日式豉油同味醂整，有時會加七味粉。
## 睇埋
*日式豬肉飯
日式豬肉飯

**日式豬肉飯**，日文叫**豚丼**（Butadon），係日式嘅豬肉飯，主要用薄豬肉片、洋蔥絲同白飯，醬汁主要用到日式上湯、日式豉油同味醂整。
## 睇埋
*日式牛肉飯
*日式豬扒飯
日式豬扒飯

**日式豬扒飯**，日文叫**カツ丼**（Katsudon），係日式嘅豬扒飯，主要用日式炸豬扒、滑蛋同白飯。
## 睇埋
*日式豬肉飯
呈分試

**呈分試**又叫做**報分試**，係香港教育局根據校內成績去編排全香港小學生嘅排名，從而分配中學嘅學位派位。呈分試唔係全港嘅統一考試，每間小學需要將每位學生五年級下學期同六年級上下學期，總共三個學期嘅成績呈交畀教育局，而評核方法除咗考試之外，根據每間小學各自嘅方針，亦都包括小測、總測、課業等。

教育局會因應每位同學喺呢三次考試嘅名次，以及所屬學校過往嘅成績，去調整所屬所有學校同學生嘅成績排名，然後分為三個（）。學生嘅組別越高，可以派到心儀中學嘅機會就越高。

每科成績喺呈分試所佔嘅比重都唔同，根據教育局嘅建議，中文、同數學各佔23.7%，佔15.8%，佔7.9%，音樂佔5.3%，不過每間小學可以各自有唔同嘅比重。

## 呈分試取消
2020年由於受到肺炎疫情影響，教育局宣佈全港延長學校停課，唔會早過2020年4月20號復課，小六第三次呈分試取消。2019－20年學年小六學生嘅中一派位會根據小五第一次同小六第二次呈分試成績安排。

2022年由於受到第五波疫情影響，小六第三次呈分試取消，小六學生嘅中一派位組別將會根據喺小五下學期同小六上學期由學校向教育局呈報嘅校內成績決定。

## 參考

## 睇埋
*升學面試
餐包

**餐包**（），有時會音譯做**檳**，係種細個嘅西式包，多數都帶甜味。最基本嘅餐包係圓形，無餡，通常喺西餐入面夾嚿牛油同餐湯一齊食。亦有啲餐包係有餡嘅，譬如叉燒餐包、忌廉檳。
滑蛋雞肉飯

**滑蛋雞肉飯**，日文叫**親子丼**（Oyakodon），係日式嘅雞肉飯，主要用雞肉、滑蛋同白飯。日文個名叫「親子」，係因為餸入面有阿媽（雞）又有阿仔（蛋）。
柳川鍋

**柳川鍋**，係種日式火鍋，起源自日本福岡縣柳川市，主要用鰻魚、滑蛋同牛蒡。
香港核心價值

**香港核心價值**（粵拼：Hoeng1 gong2 hat6 sam1 gaa3 zik6），又叫做**獅子山精神**，通常係指啲香港貫徹而且靠佢哋成功嘅價值觀，雖然到咗家吓呢個詞都重係未有乜嘢明確嘅定義。

喺 2004 年 6 月，香港有成三百位嚟自唔同專業嘅人士喺報紙嗰度聯署《香港核心價值宣言》，列舉咗香港嘅一柞核心價值觀，好似係自由、民主、人權同埋法治呀咁，引起香港社會開始討論乜嘢先係「香港核心價值」。

## 背景
有唔少香港人都覺得自從喺 1997 年主權移交打後，香港政府一連串嘅施政措施都同香港核心價值背道而馳，搞到香港人開始驚香港會更快咁「大陸化」。為咗維護香港同大陸之間嘅分別同埋優勢，唔少市民發起咗捍衛香港核心價值嘅運動，諗住想保存香港嘅獨有文化同競爭上嘅優勢。

另一方面都有人認為，香港人對「香港核心價值」嘅睇法因為主權移交前香港人大多數對政治唔多在意，所以實際上主權移交前後有分別。好似係以香港核心價值做香港喺回歸前嘅成功因素嚟講，**努力**、**勤奮**同**自強不息**呢啲獅子山下嘅精神先至係香港人廿世紀嗰一代不可或缺嘅要素，而唔係主權移交之後泛民等各界人士宣揚嘅自由或者民主同人權。所以如果夾硬要將想追求嘅政治理想，同一個由小漁港發展成國際大都會靠嘅要素劃上等號，實在係太過牽強。但係無論如何，多數市民都贊同呢個宣言，並且支持保護呢啲核心價值。

## 核心價值元素
香港主流傳媒認為香港核心價值包括咗以下嘅元素：
*法治
*人權
*誠信
*廉潔
*新聞自由
*言論自由
*集會自由

前香港行政長官梁振英喺2012年香港行政長官選舉嘅勝利宣言度講出咗上面嘅核心價值。

前政務司司長唐英年喺 2012 年初嗰陣曾經咁話：「『捍衛核心價值』係最核心嘅核心價值。」

香港中文大學香港亞太研究所喺 2014 年 10 月 30 號（雨傘運動第卅三日）發表咗一份民調報告，用電話調查訪問咗 804 個成年嘅市民，指出佢哋對 11 項唔同核心價值嘅同意程度：

上述嘅數據差距唔係咁大，冇一項重要核心價值嘅比例過到半數，反映咗喺受訪者嘅心目中，香港嘅核心價值其實好多元，而唔係淨係得單一嘅壓倒性核心價值。有人話呢個情況同香港融匯粵英文化、強調多元包容嘅歷史同文化好一致http://www.cuhk.edu.hk/hkiaps/tellab/pdf/telepress/14/SP_Press_Release_20141030.pdf。

## 香港核心價值宣言
2004 年 6 月 7 日，近 300 個嚟自香港 42 個唔同專業、學術界人士喺報紙嗰度聯署《香港核心價值宣言》，列舉香港嘅核心價值係**「[[自由]][[民主]]、[[人權]][[法治]]、[[公平]][[公義]]、[[和平]]仁愛、誠信[[透明]]、[[多元]][[包容]]、尊重個人同恪守專業。」**宣言直指廿一世紀開始香港嘅核心價值受到衝擊，同香港人追求嘅目標愈嚟愈遠，呼籲市民一齊以言論同行動去維護香港嘅核心價值，以免搞到香港變成「失去靈魂的軀殼」。但係親共媒體《文匯報》拒絕登嗰份宣言。

發起活動嘅香港城市大學公共及社會行政系教授、新力量網絡主席、曾經做個民主黨副主席嘅張炳良指出，廿一世紀頭嘅香港政治爭拗、人大釋法否決0708年雙普選、維港巨星匯同平機會嘅解僱事件等都衝擊緊香港嘅核心價值，令到市民覺得冇力同有挫敗感，削弱咗香港嘅管治質素同營商環境，亦都破壞咗社會嘅制度理性同凝聚力，呼籲唔同階層同黨派嘅人士以言論同行動一齊去維護呢啲核心價值。佢強調呢個針對成個香港社會嘅。佢認為每個社會都有自己嘅一套價值觀，係社會團結嘅重要基礎。佢指出香港人「唔可以失去香港」，而呢個「香港」係有括號嘅，唔單只係喺地理上，重有文化面貌、生活方式，同埋制度獨特層面嘅香港。基本法四十五條關注組成員梁家傑表示，中國政府近排以好高姿態、霸道咁介入香港嘅事務，令到香港出現空前嚴重嘅分化，市民無論對中國政府同香港政府都唔信任。連署者包括導演徐克等人。

同年牛棚書展以《香港生活價值》做書展嘅主題，反思香港嘅基本價值觀同特質。

## 其他觀點
親共媒體《大公報》認為：一國兩制係香港最緊要、最切實、最可貴嘅核心價值，認為「其他普遍嘅價值只有喺一定嘅歷史條件或者特定嘅環境入面先至可以顯示出佢冇得取代嘅價值」。

## 睇埋
* 香港人
* 香港文化
* 《獅子山下》
* 《海闊天空》
* 普世價值、價值觀外交
* 香港人權、香港言論自由
* 香港政治制度改革
* **[[古典自由主義]]**（Classical Liberalism），一個由 18 世紀蘇格蘭經濟學家 Adam Smith 諗出嚟嘅理念，內容大概係主張人要有信仰、思想、同言論等各方面嘅自由，同埋鼓吹**[[資本主義]]**（Capitalism）。

## 攷

## 出面網頁
* 香港核心價值
* 維護香港核心價值宣言
* Standing Firm on Hong Kong's Core Value
沙加爾

**沙加爾**（；；）係法國嘅語言學者。佢知名於中文方言同歷史、以及有關東亞語言親緣關係嘅研究。

## 生平
沙加爾1951年喺法國巴黎出世。1977年，佢研究香港崇謙堂村講嘅客家話音韻，藉此獲得巴黎第七大學第三課程博士學位。之後，佢留學北京語言學院同南京大學。喺1990年，憑住贛語研究，獲得艾吉斯-馬賽第一大學國家博士學位。

1980年以來佢任教喺法國國立東方語言文化研究所同社會科學高等研究院，1996年開始擔任法國國立科學研究中心內嘅東亞語言研究所（CRLAO）嘅教授（）。

## 業績
沙加爾嘅研究領域好多方面。
#中文方言研究。特別係客家話同贛語。
#上古漢語研究。喺上古音方面，佢對鄭張尚芳同白一平嘅研究有好高評價，同白一平搞好多共同研究。特別係上古漢語形態論嘅研究好多。
#漢語同週邊語言間古老借詞嘅研究。
#佢提倡（Sino-Austronesian）嘅學說。1990年以降，沙加爾主張呢個講法話上古漢語同南島語系之間有親緣關係。

## 主要著作
同白一平嘅共著請參照粵維文章《白一平》。
*
*:基於巴黎大學博士論文嘅著作。
*
*:用漢字寫嘅崇謙堂方言語彙一覽。
*
*:基於艾吉斯-馬賽大學博士論文嘅著作。贛語研究。
*
*
*
*:有關上古漢語同南島語系親族關係嘅論文。
*
*
*:古代漢語詞族同形態論研究。中譯本：

翻譯：
*

## 攷

## 出面網頁
*Chercheurs CNRS : Laurent SAGART. CRLAO 
*Laurent Sagart. Academia
*:喺Academia上面可以在線讀到沙加爾嘅好多論文。

類:法國人
加爾
伊維薩

**伊維薩**（西班牙文：**Ibiza**）係西班牙巴利亞利群島一座城，亦係伊維薩島最大城，住5萬人。
卡塔赫納

**卡塔赫納**（西班牙文：**Cartagena**）係西班牙穆爾西亞自治區一座城，住22萬人。

佢喺前227年由迦太基人建立，叫做**新迦太基**。
宋家村

**宋家村**（）係中國村名，可以係：
*吉林省吉林市蛟河嘅村，請睇《拉法街道》
*:村名係村中大姓。
*:清乾隆末年（1795年）開始有散戶入住，因爲散戶多數姓宋而叫做**宋家堡子**（），1936年開村。1946年畀中共接管後，以「不斷向上」嘅意思改名做**進步**（）。公社化時期嘅1976年恢復名做宋家。
*:1946年設進步村，屬拉法區；1954年撤區，屬進步鄉；1959年屬拉法公社嘅進步管理區；1962年改爲大隊；1983年改爲村委會。
*山東
**德州陵城區嘅村，請睇《宋家鎮》
**:明永樂年間有洪洞大槐樹移民，呢條村嘅人姓宋，出自山東嘅壽光縣，因爲村內有樖千年大柳樹，而叫做，宋家村係呢個名嘅簡稱。
**青島
***平度嘅村，有兩條
****請睇《崔家集鎮》
****:出自明洪武二年（1369年）嘅大槐樹移民，祖先宋思林、宋思元原本出身喺河北。因爲呢一帶有比較多嘅宋家村，所以又叫**西宋家**（）。
****請睇《萬家鎮》
****:出自明洪武六年（1373年）嘅大槐樹移民，祖先出身喺雲南。初時係去高密嘅夏莊，之後先搬來呢度住。日後因爲戰亂同匪患，喺條村東北面嘅孫家村求遷入避難，族長同意後兩村合一。
***膠州嘅村，請睇《膠西鎮》
***:出自明洪武年間嘅大槐樹移民，祖先出身喺山西嘅大宅科。
**淄博張店區嘅村，請睇《傅家鎮》
**:出自明洪武二年（1369年）嘅大槐樹移民，祖先出身喺河北（當時叫直隸）嘅棗強，開初叫**宋家莊**（），1950年先改名叫宋家村。喺條村附近有宋家遺址，屬大汶口文化，2010年列做淄博嘅市級文物。
*四川
**內江資中嘅村，請睇《宋家鎮》
**:村名得自當地嘅細地名宋家舖，因爲呢度原先有宋姓人氏開咗間舖。
**達州渠縣嘅村，請睇《宋家鄉》
**:得名自宋家場，因爲有過個宋氏商人喺度開場設市。

## 出面網頁
*中國國家地名信息庫
宋家

**宋家**（）可以係：
*宋氏，漢姓
*宋家村，多處
*宋家鎮，多處
*宋嘉澍家族，民國四大家族之一，有宋家皇朝嘅稱呼
**宋家姊妹，宋家三姊妹，係出名人物
*宋家莊站，多處
*宋家莊交通樞紐，北京嘅大型交通設施
*宋家崗站，武漢地鐵2號綫嘅站
*宋家川街道，中國陝西榆林吳堡嘅街道
*宋家溝鄉，中國山西忻州岢嵐嘅鄉
*宋家塘街道，中國湖南邵陽邵東嘅街道
*宋家橋街道，中國湖南株洲荷塘區嘅街道
*宋家莊鎮，多處
*宋家嘴鎮，中國湖南岳陽華容嘅鎮
*宋家老宅，上海市文物，係宋氏家族喺上海嘅老屋
*宋四家，北宋四大書法家
*大宋家遺址，山東省文物
蒙特埃爾莫索

**蒙特埃爾莫索**（西班牙文：**Montehermoso**）係西班牙易斯特里馬杜拉一座城，住5千人。
比利亞羅夫萊多

**比利亞羅夫萊多**（西班牙文：**Villarrobledo**）係西班牙卡斯提亞-拉曼查一座城，住3萬人。
塔里法

**塔里法**（西班牙文：**Tarifa**）係西班牙安達盧西亞一座城，亦係歐洲大陸嘅最南點，住2萬人。
歐洲大陸

**歐洲大陸**（英文：**Continental Europe**），簡稱**歐陸**，係歐洲嘅大陸部份，唔包括週圍嘅島，包括不列顛群島、巴利亞利群島、西西里、沙甸島、歌斯嘉噉樣。
赫雷斯德拉弗隆特拉

**赫雷斯德拉弗隆特拉**（西班牙文：**Jerez de la Frontera**）係西班牙安達盧西亞一座城，住21萬人。
2018年湖南衛視電視劇、節目一覽

**2018湖南衛視節目巡禮**，即2018年湖南衛視招商會。係中國湖南廣播電視台（**HBS**）旗下電視頻道湖南衛視同廣告客戶推出嘅一系列冠名、廣告招商同埋公布2018年戲劇節目、綜藝節目等播出計劃。巡禮分三個部分舉行，以「帶貨2018」做主題，喺10月13號率先喺廣州舉行廣告資源分享會，隨後喺10月16號喺上海舉行廣告招商推廣會。2017年10月21號返到長沙做最後嘅發佈會。

得益喺第24屆中國國際廣告節喺長沙舉辦嘅主場優勢，呢屆招商會嘅舉辦時間係歷屆最早，同時都正式拉開咗2018年綜藝招商季嘅序幕。2018年嘅節目將喺湖南衛視同湖南衛視高清頻道一齊播出。而喺新媒體方面，芒果TV會繼續實行版權分銷制度。部分節目除會喺芒果TV上線播出外，亦會喺其他視頻網站上線播出。

## 劇集

2018年之前，湖南衛視喺晚間時段共有兩個劇場，分別係「金鷹獨播劇場」，喺星期一至星期四19:40－22:00兩集連播，星期五至星期六19:30－20:20單集播出；「青春進行時」，喺逢星期一至星期四22:00播出。

2018年，週播劇場「青春進行時」重新拆分為「鑽石獨播劇場」同埋「青春進行時」，以便更快消化熱門古裝IP劇。前者於每週日、週一22:00播出，後者喺逢星期二、星期三22:00播出。

2018年1月開始，湖南衛視「金鷹獨播劇場」調整為週日19:30－21:00、星期一至星期四20:10－22:00兩集連播，星期五至星期六19:30－20:20單集播出。

### 金鷹獨播劇場

### 鑽石獨播劇場

### 青春進行時
**註：**標「#」嘅劇喺新媒體平台由芒果TV全網獨播。

## 綜藝、娛樂、真人騷節目
**註：**除非特別說明，下列節目喺新媒體平台將由芒果TV全網獨播。

### 常態節目

## 節目時間軸

## 註

## 參考

## 出面網頁
*
開羅會議

**開羅會議**係第二次世界大戰後期嗰陣由中國、英國、美國三個同盟國大國開嘅會議，喺1943年11月23號到26號喺埃及首都開羅開，出席代表包括中國嘅蔣中正、英國嘅丘吉爾同美國嘅羅斯福，會後發佈《開羅宣言》。
四巨頭

**四巨頭**，又叫**四警察**，係指第二次世界大戰後期同盟國差唔多打贏嗰陣，對同盟國四大國：大英帝國、美利堅合眾國、蘇維埃社會主義共和國聯盟同中華民國嘅稱呼。

嗰時美國總統羅斯福期望四國一齊維持世界和平同秩序，做「世界警察」。但二戰打完無耐，中華民國中國國民黨受國共內戰困擾，俾中國共產黨霸咗大半壁江山；大英帝國嘅殖民地又接住搞獨立而面臨瓦解，令世界得返美國、蘇聯兩個超級大國，實現唔到四巨頭嘅諗法。
隆安

**隆安**可以係：
* 隆安縣：中國廣西南寧嘅縣級市。
* 隆安省：越南嘅省份。
* 隆安 (年號)：東晉皇帝——晉安帝司馬德宗嘅年號。
佛塱

**佛塱**（）係中國廣東廣州嘅地名，喺黃埔區龍湖街道東北邊，西靠楓下；南靠埔心；東靠增城福和新安村；北靠從化秋楓峒。

佢雖然係廣州地區一貧困兼落後嘅村莊，但喺廣州市區啲街市賣到周街都係嘅耙齒蘿蔔就喺呢個村入貨。入面嘅園林鷄場村係深圳同港澳等市場嘅緊要家禽供貨源之一。

## 攷
* 佛塱村基本情况 黄埔区九龙镇政府
* 佛塱村 博雅地名网

類:廣州地理
虞翻

**虞翻**（），字**仲翔**，係東吳政治人，會稽餘姚（而家浙江餘姚）人，曾經多次直諫孫權，被貶到交州。
樓玄

**樓玄**，字**承先**，係東吳政治人，沛郡蘄（而家安徽宿州）人，因為直諫孫皓，被貶到廣州。
柳公權

**柳公權**（），字**誠懸**，係大唐書法家，京兆華原（而家陝西耀縣）人，師承顏真卿，書法並稱做「顏柳」。阿爺係柳正禮，做過邠州士曹參軍；阿爸柳子溫做過丹州刺史，阿哥係唐代大官柳公綽。

柳公權著名作品有《大唐回元觀鐘樓銘》、《金剛經刻石》、《馮宿碑》、《玄秘塔碑》、《神策軍碑》、《蒙詔帖》同埋《王獻之送梨帖跋》。

## 參考

類:書法家‎
廣州航道技工學校

係中國廣東廣州一技校，1973年創辦，位置喺黃埔區港前路9號。

## 校服色
呢間學校從未出版過任何校服品種。

## 史
學校喺1973年開辦，初期係廣州航道局（而家係中交廣州航道局）嘅船員培訓班，辦學點喺海珠區新港東路近新洲一帶辦，直到1991年2月先至轉型成技工學校。1997年6月成立咗全廣東唯一航道行業技能嘅鑒定所。2001年5月跨海搬到黃埔區港前路嘅冷凍廠西邊隔籬繼續辦學。2004年喺學校開辦咗中國交通建設工程學院屬下嘅廣州疏浚分院，期間先後同廣州航海學院、河海大學、廣東海洋大學、大連海事大學、武漢理工大學網院教育學院一齊合作過。2013年6月成立咗GDC-IHC疏浚技術聯合培訓中心，而疏浚分院喺2015年改名做中國交通建設股份有限公司管理學院屬下。

## 出面網頁
* 

類:廣州技校
類:黃埔區
Jack in the Box

**Jack in the Box**係美國嘅快餐連鎖舖，1951年由羅拔奧斯卡彼得臣負責搞，總部喺美國加州聖地牙哥，佢主要出產漢堡包、沙律、三文治、炸雞髀呢啲快餐食品業務。
傳說

**傳說**係指靠人口耳相傳嘅方式流傳嘅敘事，因為唔係歷史記載，所以考證唔到，但又未必係完全虛構。

## 睇埋
* 野史
* 神話
七彩單車

**七彩單車**（；；）係中國大陸嘅創業公司同，2017年4月19號由羅海元一手創辦，總部喺深圳南山區嘅前海深港現代服務業合作區。業務專門負責用手機做城市短途出行嘅單車APP服務，有「綠單車」同「粉單車」嘅稱呼。而家喺中國嘅上海、北京、廣東廣州、深圳、江蘇南京都有佢嘅租單車服務。

佢嘅單車品種主要係成部車帶彩虹嘅色調同埋夜晚黑踹車時車呔帶明顯嘅光圈而出名。

## 出面網頁
*  

類:深圳公司
類:共享單車公司
世盛陳公祠

係中國廣東廣州一古祠堂，喺黃埔區九龍鎮黃田村近村委嘅水塘邊西邊隔籬，建築年代屬大明。2011年11月19號被列入蘿崗區（而家屬黃埔區）登記保護文物。

間嘢入面有十二條高大石柱，三進兩天井，有陳璞敬寫嘅「蕃衍堂」横匾。佢曾經係大清時期，江西泰和柳溪之康熙九年進士邦祥前嚟修譜之地。

## 有關嘅書
* 广州市文物普查汇编 萝岗区卷　　ISBN 9787807316640

陳
類:廣州古蹟
類:黃埔區
阿雷斯

**阿雷斯**係希臘神話入面中嘅戰神，亦係奧林匹斯十二神其中一位，宙斯同赫拉個仔。
奧林匹斯十二神

**奧林匹斯十二神**係希臘神話入面最大粒嘅十二位神，包括宙斯、赫拉、得茉忒薾、波賽冬、雅典娜、阿波羅、阿提蜜絲、阿佛洛狄忒、阿雷斯、赫菲斯托斯、赫密士同埋赫斯提亞（有時由戴歐尼修斯取代）。
得茉忒薾

**得茉忒薾**係希臘神話入面中嘅女神，管農業，亦係奧林匹斯十二神其中一位，宙斯個家姐。
希菲托斯

**希菲托斯**係希臘神話入面中嘅神，管火、工藝，亦係奧林匹斯十二神其中一位，宙斯同赫拉個仔。
希拉

**希拉**（）係希臘神話入面中嘅一個女神，管結婚、女人、生育，亦係奧林匹斯十二神其中一位，宙斯個家姐同老婆。

## 睇埋
*海格力斯
迪安尼修斯

**迪安尼修斯**（**Dionysus**）係希臘神話入面中一個掌管酒、果園同豐收嘅天神，有時當做奧林匹斯十二神其中一位，宙斯同賽墨勒個仔。

## 睇埋
*薩提洛斯
朱比特

**朱比特**係羅馬神話入面最大粒嘅神，對應希臘神話嘅宙斯。木星同禮拜四嘅拉丁文名都係用佢個名。
羅馬神話

**羅馬神話**（）係指古羅馬種種神話，主要由希臘神話改編，所以好多羅馬嘅神都對應到希臘嘅神。

## 睇埋
*希臘神話
*人格化
*奇幻故仔
愛情奴隸獸

《**愛情奴隸獸**》（英文：**Never Too Late**）係2017年上畫嘅港產片，由方力申、蘇麗珊、袁文傑、高海寧、歐陽偉豪、胡子彤、林盛斌、楊詩敏主演，葉念琛執導。

## 出面網頁
*
女人永遠是對的

《**女人永遠是對的**》（粵語口語翻譯係**女人永遠係啱嘅**；）係2017年上畫嘅港產片，由楊思琦、張可頤、劉心悠、衛詩雅、張繼聰、方力申、谷德昭主演，高志森執導。

## 出面網頁
*
羅孝勇

**羅孝勇**（**Sheldon Lo**，）係香港男歌手，無綫電視《超級巨聲2》季軍同《2012年度TVB全球華人新秀歌唱大賽》金獎得主，做過邵氏兄弟同無綫電視旗下藝人。佢阿爺係粵劇編劇家羅寶生（喺2011年之前過身）。

## 個人生活
羅孝勇2010年同《超級巨聲2》參賽者林欣彤拍拖，約莫三年後分手；之後佢亦同過模特兒夏意瑩拍拖，年幾後分手。2016年開始佢同另一位模特兒王丹妮拍拖，雖然對方已經生咗個女，不過佢唔介意做後底公，拍拖四年之後，喺2020年年底註冊結婚。
## 演出
### 電影
*2022年：《失衡凶間》 飾 Joseph

## 出面網頁

* 
* 
* 
* 
* 
* 

類:無綫電視男藝員
黑天

**黑天**，又叫**黑天神**，係婆羅門教（印度教）入面嘅神，係毗濕奴其中一個化身，最早喺史詩《摩訶婆羅多》有記載。
鬼網 (電影)

《**鬼網**》（英文：**Ghost Net**）係2017年上畫嘅港產片，由陳家樂、簡淑兒、張建聲、蔣祖曼、郭奕芯、鮑康兒、麥子樂、許雅婷、曾淑雅、趙詠瑤、徐浩昌主演，黃國強、黃國輝、游達志執導。套戲由三個單元故仔組成：《好鄰居》、《冤有頭》、《二重身》，喺大馬攞景。

## 角色一覽
### 《好鄰居》
*郭奕芯 飾 陳慧
*鮑康兒 飾 宋曉瑜（Emma）

### 《二重身》
*麥子樂 飾 家洛
*許雅婷 飾 綺雯
*張建聲 飾 阿森（Sam）
*蔣祖曼 飾 Jenny

### 《冤有頭》
*陳家樂 飾 忠仔
*簡淑兒 飾 小茹
*趙詠瑤 飾 依莉
*曾淑雅 飾 珈珈
*徐浩昌 飾 肥星
*秦煌 飾 趙子瑤阿爸
*吳浣儀 飾 趙子瑤阿媽

## 出面網頁
*Yahoo：鬼網
美洲水鼬

**美洲水鼬**（**Neovison vison**），又叫**美洲水貂**，係鼬科美洲水鼬屬嘅唯一現存嘅一種動物，主要分佈喺北美洲地區。
偃麥草

**偃麥草**（；學名：**）係禾本科披鹼草屬嘅一種草，主要分佈喺歐洲、亞洲同非洲西北部。

類:披鹼草屬
小烏鵰

**小烏鵰**（**Clanga pomarina**），又叫**小花雕**，係鷹科花鵰屬嘅一種雀，主要分佈喺東歐到非洲地區。
李文欣

（，）係香港有線電視嘅新聞從業員，以前任職過亞洲電視同無綫電視。

## 簡歷
李文欣以前讀聖母玫瑰書院。2010年喺香港樹仁大學新聞與傳播學系畢業，做過唔同行業後，喺2014年正式入行，加入亞洲電視做粵語新聞記者同主播，2015年2月辭工。2015年3月加入無綫電視，做到無綫新聞台首席主播及主播組組長間中會報吓天氣。
2021年12月轉投香港有線電視任副總主播並羅致大量TVB主播加入自己班底有線新聞出任新聞主播，令前東家現時無綫電視新聞台主播大量流失，出現缺常規主播情況。

## 出面網頁
*
九龍區專線小巴22M線

**九龍區專線小巴22M線**係香港九龍觀塘區一條來往樂華邨到裕民坊（經康寧道）嘅專線小巴線，由樂華專綫小巴公司營運。呢條線響1983年4月8號開始投入服務。

## 行車路線
*去裕民坊方向：樂華邨通道、振華道、康寧道、物華街、協和街、同仁街、裕民坊。
*去樂華邨方向：裕民坊、康寧道、振華道、樂華邨通道 。

## 出面網頁
*九龍區專線小巴22M線資料
余采霖

**余采霖**（，，綽號：**阿Dan**，），係香港前ViuTV藝員，亦係前香港電視網絡藝員。

## 簡歷
余采霖中學讀可風中學（嗇色園主辦）。佢係2012年第一屆香港電視網絡藝員訓練班畢業生，拍過幾套劇集。皆因香港電視網絡開唔成臺，之後轉做路訊通節目主持，2016年3月加入ViuTV，主要係做娛樂節目主持，2018年恢復自由身。

## 演出
### 電視劇（香港電視網絡）
*2014年：《警界線》 飾 軍裝警員
*2014年：《來生不做香港人》 飾 Fiona
*2015年：《三面形醫》 飾 Cindy
*2015年：《第二人生》 飾 陳秀嫻（後生）
*2015年：《導火新聞線》 飾 王子發女友
*2015年：《大眾情性》 飾 Cathy
*2015年：《歲月樓情》 飾 美艷少女
*2015年：《末日+5》 飾 銀行職員
*2015年：《惡毒老人同盟》 飾 沙灘少女甲

### 電視劇（[[ViuTV]]）
*2018年：《迷失假期》 飾 李家恩
*2019年：《黑市—鬼胎》 飾 晴
*2022年：《冥冥之中》 飾 淑華（第30集）

### 電視劇（[[Astro華麗台]]）
*2018年：《陽關道》

### 節目主持（ViuTV）
*2016-2018年：《十五分鐘熱度》
*2016-2018年：《Interviu》
*2017年：《借宿一宵》（第3季）
*2018年：晚吹—《飛·自由》

### 節目演出（ViuTV）
*2017年：晚吹《男人講嘢》演出者
*2017年：《譚校長·談欣賞》演出（第5集）
*2018年：《Good Night Show 全民星戰》（參賽者）

### 節目演出（香港有線電視）
*2014年：《大凶捕》 飾 馮麗琴 （第1、10集）

### 節目主持（路訊通）
*《盛會都市》
*《HK2gather》

## 參考

## 出面網頁
* 
* 
* 余采霖嘅豆瓣頁
馬六甲市

**馬六甲市**（**Bandaraya Melaka**）係馬來西亞馬六甲州首府，人口大約48萬。2008年7月8號馬六甲市同檳城州首府佐治市一齊被列入世界文化遺產名錄。

## 世界遺產

## 氣候
馬六甲市全年潮濕、炎熱、多雨，屬於熱帶雨林氣候。

## 媒體
### 電視

## 市內景點

File:A Famosa Fortress.JPG|法摩沙堡
File:Jonker Walk April 2022.jpg|鷄場街文化坊
File:Melaka Malaysia St-Paul's-Church-01.jpg|聖保羅堂
File:Taming Sari Tower.JPG|旋轉觀光塔
File:Firstchurchmelaka.JPG|基督堂
File:馬六甲三寶廟.JPG|寶山亭
File:ChengHoonTeng.jpg|青雲亭
File:Melaka-Dutch-Square-2201.jpg|荷蘭紅屋廣場


## 國際交流

### 姐妹城市
*  里斯本（1984年） 
*  吉隆坡（1989年）
*  荷恩（1989年）
*  瓦爾帕萊索（1991年）
*  南京市（2002年）
*  長沙市（2004年）
*  沙哇倫多（2004年）
*  巴東班讓（2006年）
*  海口市（2013年）
*  雅加達老城（2014年）
*  廣州（2015年）
*  新山（2020年）

## 參考
人造天劫

《**人造天劫**》（）係一套2017年上畫嘅美國電影。套戲由甸戴富連執導，謝拉畢拿、占史杜哲斯、艾比康尼殊、亞歷山德拉瑪莉亞拉臘、吳彥祖、艾哈里斯、安迪加西亞、阿德普波奧杜耶、阿瑪威克、羅伯特席安主演。
陳玉娥 (馬來西亞)

**陳玉娥**（，）係2017年Astro國際華裔小姐競選冠軍，喺馬來西亞柔佛土生土長。佢本嚟會代表馬來西亞參加2018年國際中華小姐，但選前兩個月佢用健康唔好做理由向Astro辭工，所以改由同屆亞軍鄭亦庭遞補佢做代表。

## 演出
### 電視節目（ViuTV）
*2019年：《走佬去馬拉》（嘉賓主持）

## 參考

## 出面網頁
* 
*
哥打峇魯

**哥打峇魯**（，簡寫**KB**），又叫**哥打巴魯**，係馬來西亞吉蘭丹州首府，面積有115.64平方公里，2010年縣入面大約有491,237人。哥打峇魯喺吉蘭丹河河口，距離泰國邊境大約20公里。

## 人口
吉蘭丹人口幾乎全部都係，佢哋語言同文化都受泰國影響。當地亦有大約十分之一人係華人，係州裏面嘅華人聚集地。當地亦有少少、暹族同。截止2010年，哥打峇魯有314,964人。

### 宗教信仰
哥打峇魯市大約93%市民係穆斯林，其餘信佛教、興都教同基督教。住喺郊區非馬來土着通常係基督教徒。而市內主要華人社區嘅華人信佛教。吉蘭丹州由伊斯蘭黨掌控接近20年，所以該州風俗比其他馬來西亞城市保守同伊斯蘭化，有時非穆斯林都會受到影響。當地政府規定路牌同餐館都一定要有爪夷文。

## 氣候
哥打峇魯年均降雨量係2,600mm。另外，哥打峇魯係熱帶季風氣候同熱帶雨林氣候交界。哥打峇魯無旱季，但係8月到第二年1月期間雨量比起其他月份多；12月到第二年2月期間氣温亦比其他月份稍為低一啲。

## 文化
### 食物
達崗飯、椰漿飯同藍花飯係當地嘅主要美食。粿（Kuih）、Nasi Tumpang、Etok、Apom、Akok、Lompat tikam、Netbak、炸香蕉同咖喱角係當地嘅小食。

## 交通
### 市內交通

*Grab 
*的士
*自己揸車

### 機場

蘇丹依斯邁布特拉機場（IATA：KBR）提供定期航班往返吉隆坡、古晉、亞庇、檳城、馬六甲、新加坡等地。呢個機場亦係西馬東北部最繁忙嘅機場之一。

### 鐵路
Wakaf Bharu Station離市中心大約6公里。

### 公路
有公路連接首都吉隆坡、泰國邊境、西馬東部（關丹、瓜拉登嘉樓）、西馬南部新山等地。

## 姐妹城市
*  笠岡市
*  聖地亞哥-德古巴
*  開城市
*  北乾巴魯

## 參考

## 出面網頁
*
瓜拉登嘉樓

**瓜拉登嘉樓**（**Kuala Terengganu**，簡稱：**KT**），以前叫**瓜拉丁加奴**，係馬來西亞登嘉樓州首府，人口59萬。瓜拉登嘉樓喺吉隆坡東北面，馬來半島東北面，近南中國海。

漁業係呢度嘅傳統經濟活動。

## 地理
登嘉樓沿海地形主要係平，西面地勢比較高。

## 氣候
瓜拉登嘉樓氣候屬熱帶雨林，主要係潮濕炎熱，全年氣温同雨量用佈平均。

## 人口
瓜拉登嘉樓人口喺2010年係343,284。其中，男性係171,726人，女性係171,558人。喺總人口中，有338,836名馬來西亞公民，而其餘4,448名唔係馬來西亞公民。

## 語言
馬來語係市內主要語言，而華人主要講各種華語。

## 交通
市內主要靠巴士、的士、私家車、單車代步。另外，市內設有共享單車站。

### 公路
有高速公路來往馬來半島各個城市。

### 鐵路
馬來西亞國營鐵路馬來亞鐵路（KTM）東海岸線連接馬來半島哥打峇魯、巴生港、關丹等地方。

### 航空

瓜拉登嘉樓有定期航班來往馬來西亞各個主要城市，包括吉隆坡、新山。

## 市內景點
*瓜拉登嘉樓中央市場
*瓜拉登嘉樓唐人街


Part_Kuala_Terengganu.jpg|蘇丹馬慕大橋（Bandar Kuala Terengganu dari Jambatan Sultan Mahmud）
Kuala terengganu harbour.jpg|Pelabuhan Kuala Terengganu
Pasar Besar Kedai Payang Terengganu.JPG|Pasar Besar Kedai Payang
K Terengganu (121).JPG|Jalan Sultan Zainal Abidin
Floating Mosque.jpg|Masjid Tengku Tengah Zaharah
Cristal Mosque in Kuala Terengganu.jpg|水晶清真寺（Masjid Kristal）


## 參考
亞羅士打

**亞羅士打**（**Alor Setar**）係馬來西亞北部一個城市，亦係吉打首府。人口大約有41萬，距離首都吉隆坡大約400公里，主要河流係吉打河。

## 氣候
亞羅士打屬於熱帶季風氣候，全年大部分時間都炎熱多雨，就算較乾嘅季節都會有雨。全年平均高温大約32°c，平均低温大約23°c。

## 人口
亞羅士打2010年有大約405,523人

主要族群係馬來人，其次係華人、印度人同泰裔。

## 交通
### 渡輪
吉打港口有渡輪往返浮羅交怡。
## 名人

* 東姑阿都拉曼（馬來西亞第一任首相，尊稱「馬來西亞國父」）
* 馬哈迪（馬來西亞第四同第七任首相、第四任副首相，亦係一名作家同醫生，因為努力推動經濟改革被尊稱為「馬來西亞現代化之父」）

## 出名景點

*皇家禮堂
*唐人街
*象嶼山
*藝術館
*拉布市場
*莫迪卡屋
*州博物館
*稻米博物館
*皇家音樂館
*亞羅士打電訊塔
*前首相馬哈迪故居
*查希爾清真寺
*阿曼中環廣場
*亞羅士打廣場（太平洋霸級市場）
*星城廣場（Star Parade，太平洋霸級市場）
*城市廣場

## 參考
芙蓉市

**芙蓉市**（；馬來文：**Seremban**）係馬來西亞森美蘭州首府，人口56萬，喺馬來西亞南部。

芙蓉喺吉隆坡以南大約60公里，離海岸線大約30公里遠。

## 氣候
同其他西馬城市一樣，芙蓉全年氣温平均，天氣炎熱、潮濕、多雨，平均氣温26-30°c。

## 交通
### 鐵路
城內公共交通有馬來亞鐵道通勤鐵路（KTM Komuter）電車系統。

## 人口
根據2010年統計，總共有544,935名馬來西亞公民住喺芙蓉，其中52.2%係馬來人、24.2%係華人、15.8%係印度人。

## 姊妹城市
*印尼 萬隆
*印尼 武吉丁宜
*印尼 巴東

## 參考

## 出面網頁

* Majlis Perbandaran Seremban 
* Negeri State Library 
* Seremban Maya
* Virtual Drive Through Street of Seremban 

類:森美蘭
加央

**加央**（**Kangar**）係馬來西亞玻璃市嘅首府，亦係最大嘅城鎮。人口有48,898，面積有2,619.4 ha。佢喺馬來西亞半島最北面位置，玻璃市河側近。 

加央仲係周邊地區水稻米生產嘅集合中心。佢嘅市政府同亞婁同埋加基武吉嘅鄰近社區統一。加央嘅中心係Sena Province。呢個鎮係馬來西亞最細嘅州首府，嗰度居民主要係農民同公務員。主要行業包括水泥、鋸木、橡膠、紙張同埋糖同蝦加工。

## 歷史
加央早喺350年前建立。1653年吉打第14任蘇丹姆希汀曼蘇沙（Sultan Muhyiddin Mansor Shah）建立咗Kota Sena作為行政中心，當時係玻璃市河口附近嘅一個港口市鎮。嗰陣時貿易主要喺一樖叫做「Pohon Kangar」嘅樹下面進行，所以呢度叫做「Kangar」。

另一種講法係當地有好多叫做「Burung Kangor」（*Spizaetus limnaetu*）嘅老鷹而得名。之後，陸路交通發達，河水嘅淤積，令到呢個港口嘅地位逐漸消失，汽車已經代替船作為交通工具。

## 參考
ViuTV 2018

《**ViuTV 2018**》係香港電視娛樂製作嘅節目，屬ViuTV嘅2018年節目巡禮，將2017年10月9號ViuTV搞嘅「2018年節目發佈會」剪輯出嚟，喺2017年10月14號禮拜六晚21:30-23:00播出。司儀係陳安立、王詠珩同麥嘉欣，表演嘉賓有RubberBand。活動亦發佈ViuTV嘅吉祥物—Sound Bear。

## 介紹節目
### 實況娛樂（真人騷）
*《Good Night Show》
*《煮吧！換咗我阿媽2》
*《Baby Rider》
*《闔家學術常識問答比賽2》
*《挑戰1997》（《挑戰1996》續作）

### 破格系列（真人騷）
*《G-1格鬥會2》
*《衝三小喪玩星馬泰》（《衝三小》續作）
*《摔角魂》
*《胖伴》

### 知性旅遊（遊埠節目）
*《最熟悉的陌生人》
*《前前線》
*《飛不甩家毛》
*《婚姻五重奏》

### 外購綜藝節目
*《恐怖醫學》
*《Journey On Foot》

### 本地劇集
*《詭探2》
*《身後事務所》
*《VR驅魔人》
*《迷失假期》

### 外購劇集
*《河伯的新娘2017》	
*《被告人》
*《推理的女王》
*《黑色筆記本》

### 外購動畫
*《暗殺教室2》	
*《路人超能100》
*《鬼燈的冷徹》
*《金田一少年之事件簿R》

### 體育直播
*《英格蘭足總盃》
*《西班牙甲組足球聯賽》
*《2019年亞洲盃外圍賽》
*《香港網球公開賽》
*《PGA巡迴賽－匯豐冠軍賽》

### 新聞節目（viuTV6）
*《ViuTV News》
*《20/20》（外購）

## 出面網頁
*ViuTV：ViuTV 2018
下加利福尼亞半島

（）係北美洲西南部嘅半島，亦係美州大陸西邊嘅半島，面積有143,390平方公里，由墨西哥管。

佢按長闊比率嚟計數嘅話，係世界上最狹長嘅半島，似把利劍自向西北偏北到東南偏南插入太平洋入面，入面係加利福尼亞灣，出面係完全望唔到邊嘅太平洋。全長1.25Mm，最闊位有320km，最窄位得40km。

## 有關嘅書
* 中国少年儿童百科全书 自然·环境 第234页　浙江教育出版社 ISBN 7-5338-1946-2/G·1942

類:地球之最
拉布拉多半島

**拉布拉多半島**，係北美洲東北部嘅半島，面積有140萬平方公里，由加拿大紐芬蘭同魁北克管。
楚科奇半島

**楚科奇半島**係亞洲最東北面嘅半島，北面係楚科奇海，南面係白令海，由俄羅斯管。
關丹

**關丹**（**Kuantan**）係馬來西亞彭亨州首府，近關丹河河口，人口大約43萬。根據2010年人口統計，佢係馬來西亞第18大城市，西馬東部最大城市。

## 氣候
關丹氣候炎熱、潮濕、多雨，全年温度變化唔大，屬於熱帶雨林氣候。其中，10月至下年3月大多數吹較潮濕嘅東北風，比較多雨，有時甚至會出現水浸；而較乾同熱嘅季節由於蒂迪旺沙山脈阻擋咗西南面蘇門答臘吹過嚟嘅季候風，所以有時高温可以上到去40°c。

## 人口
根據2010年馬來西亞統計局人口統計，關丹大約住咗427,515人。當中78.5%係馬來人、 17.9%係華人、3.3% 係印度人、0.3%係其他種族。 

## 飲食
關丹嘅炸魚片同鹹魚比較出名，鹹魚嘅製法係用鹽醃魚後喺度曬幾日。當地市中心亦有好多當地特別食品，好似饢同烤雞。當地嘅饢同印度煎餅類似，但係比印度煎餅大，油比較少，可以沾各種汁，包括拉茶。

## 交通
### 市內交通
*MyCar（網上叫車）
*Grab（網上叫車）
*的士
*自己揸車

關丹唔似得首都吉隆坡，係冇地鐵嘅。

### 公路
公路可以通往北部城市瓜拉登嘉樓同哥打峇魯，亦可以去南面北根、Kuala Rompin、豐盛港（Mersing）、新山，以及西面嘅首都吉隆坡。

### 機場
蘇丹阿末沙機場提供定期航班往返吉隆坡、檳城、新加坡等地。

## 參考
巴生

**巴生**（**Bandaraya Klang**）係馬來西亞雪蘭莪一座城市，面積573平方公里，離吉隆坡市中心大概32公里。2010年人口大約744,062，市中心人口大約240,016。

巴生港係馬來西亞第一大海港。另外，巴生肉骨茶係出名美食之一。

## 氣候
巴生全年炎熱、潮濕、多雨，屬於熱帶雨林氣候。

## 人口

## 參考
泰梅爾半島

**泰梅爾半島**，係亞洲最北嘅半島，面積有40萬平方公里，喺卡拉海同拉普捷夫海之間，由俄羅斯管。
科拉半島

**科拉半島**，係歐洲東北部嘅半島，面積有10萬平方公里，喺巴倫支海同白海之間，由俄羅斯管。
約角半島

**約角半島**（），又嗌**約克角半島**，係澳洲大陸最北嘅半島，面積有288,804平方公里，喺卡奔塔利亞灣同珊瑚海之間，由澳洲昆士蘭管。
南極半島

**南極半島**，係南極洲對住南美洲嘅半島，喺南極圈外，英國、阿根廷、智利都話有呢度主權。
龍山山脈

**龍山山脈**，係非洲南部嘅山脈，長1,000公里，海拔最高點3,482米，由南非管。
埃塞俄比亞高地

**埃塞俄比亞高地**又叫**埃塞俄比亞高原**，係非洲東部嘅山脈，海拔最高點4,550米，由埃塞俄比亞管。
科迪勒拉山系

**科迪勒拉山系**，係世界上最長山脈，橫跨北美洲同南美洲西部，由阿拉斯加去到火地群島，長15,000公里，海拔最高點6,959米。
阿迪朗達克山脈

**阿迪朗達克山脈**，係北美洲東部嘅山脈，長260公里，海拔最高點1,629米，由美國紐約州管。
布萊克山脈

**布萊克山脈**，係北美洲中部嘅山脈，海拔最高點2,208米，由美國南達科他州同懷俄明州管。
哥倫比亞高原

**哥倫比亞高原**，係北美洲西部嘅高原，面積16萬平方公里，喺喀斯喀特山脈同洛磯山脈之間，由美國華盛頓州、俄勒岡州同愛達荷州管。
太平洋海岸山脈

**太平洋海岸山脈**，係北美洲嘅太平洋西岸嘅山脈，由北到南橫跨成個北美洲，長6,100公里，海拔最高點5,959米。
內華達山脈

**內華達山脈**，係北美洲西部嘅山脈，長640公里，海拔最高點4,421米，由美國加州管。
凍批

**凍批**（法文：**Terrine**）係種法國式冷盤小食，類似法式肉醬，將肉碎整成批形，多數喺頭盤食。
兵加腸

**兵加腸**（）係種英國式嘅肉腸，多數用豬肉整，亦有用羊肉或者牛肉整，傳統上會同薯茸一齊食。
摩洛哥燉肉

**摩洛哥燉肉**（英文：**Tajine**）係西北非洲（主要係摩洛哥）一種燉肉菜式，用特製嘅陶盤去燉，常用嘅香料包括薑、孜然、黃薑、肉桂、藏紅花。
蟹餅

**蟹餅**（英文：**Crab cake**），又叫**炸蟹餅**，係用蟹肉整成圓餅形用麪包糠包住再炸脆嘅小食，喺美國好常見，通常點蛋黃醬。而蟹肉就多數會用藍蟹。

## 睇埋
*蝦餅
*魚餅
*肉餅
魚餅

**魚餅**（英文：**Fishcake**），又叫**炸魚餅**，係用魚肉整成圓餅形用麪包糠包住再炸脆嘅小食，喺世界好多地方好常見。

## 睇埋
*日式炸魚餅
*蝦餅
*蟹餅
*肉餅
莧菜焗蠔

**莧菜焗蠔**（英文：**Oysters Rockefeller**）係種焗蠔，起源自美國紐奧良，用莧菜、番茜（亦可用菠菜）同牛油整成綠色嘅汁，淋落開邊蠔面頭度焗。
芝士煙肉焗蠔

**芝士煙肉焗蠔**（英文：**Oysters Kirkpatrick**）係種焗蠔，起源自英國英倫，用芝士同煙肉碎整成白色嘅汁，淋落開邊蠔面頭度焗。而英倫傳統會落少少喼汁吊味。
意式肉卷

**意式肉卷**（意大利文：**Saltimbocca**）係種意大利小食，傳統上會用牛仔肉、巴馬火腿同鼠尾草捲埋一齊煮熟，可以配埋用白酒同牛油煮嘅汁。
牛仔肉

**牛仔肉**係比較年幼嘅牛（牛仔）嘅肉，通常係出世22個禮拜之內，比一般牛肉嫩滑，生長期間主要用奶製品飼料餵養，肉色係粉紅色，比一般牛肉顏色淡，脂肪含量比成年牛嘅肉低，有一種特殊嘅香味，係一種高檔嘢食，喺意大利菜同法國菜用得比較多。
泰國匯商銀行

**泰國匯商銀行**係泰國頭一間銀行，1904年創立，總部喺曼谷。銀行由泰王拉瑪五世御准去開。
暹羅京都銀行

**暹羅京都銀行**係泰國一間銀行，1941年創立，總部喺曼谷。佢係泰國第六大銀行，2010年畀加拿大豐業銀行買咗。
大城銀行

**大城銀行**係泰國一間銀行，1945年創立，總部喺曼谷。銀行由華商陳功坤創辦，而家係泰國第五大銀行。
泰國軍人銀行

**泰國軍人銀行**係泰國一間銀行，1957年創立，總部喺曼谷。銀行由泰國國防部開，而家最大股東係泰國財政部。
泰京銀行

**泰京銀行**，又叫**鷹泰銀行**，係泰國一間銀行，1966年創立，總部喺曼谷。銀行由泰國財政部開，係泰國中央銀行旗下嘅銀行。
柬埔寨商業銀行

**柬埔寨商業銀行**係柬埔寨頭一間外資銀行，1991年創立，總部喺金邊，屬泰國匯商銀行旗下嘅銀行。
鬼網

**鬼網**可以係：
*鬼網 (漁網)，廢棄嘅漁網
*鬼網 (間諜網絡)，互聯網上嘅間諜網絡
*鬼網 (電影)，2017年香港電影
霍健邦

**霍健邦**（，）係香港無綫電視基本藝人合約演員，以前係翡翠台細路節目《放學ICU》主持人同埋台柱。

## 演出
### 劇集（[[無綫電視]]）
*2020年：《白色強人II》飾 吳志強
*2020年：《寶寶大過天》飾 送貨工人
*2021年：《逆天奇案》飾 忠天社成員，阿蔭近身
*2021年：《失憶24小時》飾 和師兄

## 睇埋
* 無綫電視藝員一覽

## 攷
* 不 眠 不 休 「 爛 釣 」 一 族 | 2003-04-22 | 飲食男女 | 蘋果日報
* 霍健邦- 台灣Wiki
* 霍健邦_互动百科 
* 霍健邦_百度百科 

## 出面網頁
* 
* 
* 
*
衿兄弟

**衿兄弟**（衿係衫領咁解），好多人寫做**襟兄弟**，或者叫**老襟**，即係着同一件衫嘅兄弟，引伸為同一個女人有性行為嘅男人，有貶義，同時亦解做姐妹丈夫之間互相嘅稱呼。

## 出名嘅衿兄弟
*蔡加讚、甄子丹

## 攷
火車站 (搞清楚)

**[[火車站]]**多數講嘅係停火車或高鐵嘅車站，亦可以係：
*火車站 (南寧軌道交通)：南寧軌道交通1號綫同2號綫嘅轉車站
*火車站 (基輔地鐵)：基輔地鐵M1綫嘅車站
*火車站街道：多處
*火車站鎮：中國新疆吐魯番鄯善縣一鎮
*火車站鄉：中國湖南邵陽雙清區一鄉
消失的子彈

《**消失的子彈**》（）係一部2012年上映、香港同中國大陸合拍嘅民國懸疑犯罪電影，由樂視娛樂投資（北京）有限公司及英皇影業有限公司出品並發行，香港導演羅志良編劇及執導，爾冬陞擔當監製，並由劉青雲、謝霆鋒領銜主演。全片以民國初年為背景，講述咗警探郭追聯合警政官松東路調查一宗發生在兵工廠嘅連環殺人事件，隨著調查工作嘅深入，相關當事人先後離奇死亡，兩人及身邊人亦被追殺，情勢險象環生，然而最終嘅真相就出人意料。

本片於2011年11月14號開機，先後喺上海車墩、勝強兩個影視基地及浦東周浦鎮取景拍攝，次年1月18號殺青關機。2012年8月14號，影片喺中國大陸正式公映，同年9月13號喺香港同澳門上映。

## 劇情
民國初年，北洋軍閥割據，「天城縣」嘅兵工廠，係當時中國最大嘅兵工廠，但接二連三發生咗離奇命案，班工人被槍殺；不過命案現場無彈頭，有人懷疑係呢位兇手係一個心理變態嘅連環殺手，但更多工人相信：呢個係之前被丁老闆（廖啟智飾）以俄羅斯輪盤逼死嘅女工冤魂報復。呢班工人群情激憤，不但搵到美貌嘅女算命師小雲雀（楊冪飾）嚟占卜，而後甚至罷工抗議。

警察局嘅金局長（吳剛飾）將呢件案交由善於偵探推理嘅警政官松東路（劉青雲飾）同埋神槍刑警郭追（謝霆鋒飾）聯合調查，點知郭追嘅助手「新警察小五」（井柏然飾）喺調查過程中慘死，松東路逐漸瞭解咗事情嘅真相，但松並唔願意相信自己嘅推理，經過同埋殺夫女囚傅源（江一燕飾）嘅通信，松終於願意揭露呢個其中不可思議嘅秘密。

## 演員

## 票房
影片喺中國大陸首週六天票房為8150萬元，為該週嘅票房冠軍。隨後蟬聯咗一週票房冠軍，至9月23號累計1.6億元人民幣。

本片嘅香港票房為801萬元港幣。

## 獎項

## 參考

## 出面網頁
*
*
*
*《消失的子彈》喺香港雅虎嘅電影頁面
*
*
*
*
*《消失的子彈》愛奇藝台灣站-線上看

類:2012年電影
類:恐怖片
長堤 (搞清楚)

**[[長堤]]**除咗係廣州地名，重可以係：
*長嘅或者
*長灘，又譯長堤，美國加州第七大城
*新柔長堤，簡譯長堤，星加坡同馬來西亞之間嘅堤道
毓華街

**毓華街**（**Yuk Wah Street**）係香港東九龍黃大仙區嘅一條馬路，東面接住慈雲山道，西面接住雲華街，單向西行。

毓華街主要係唐樓，亦有唔少茶餐廳同商鋪。毓華街鄰近蒲崗村道學校村同及附近幾間中學。
吳微

**吳微**（；；）係中國人民警察同見義勇為人物，安徽滁州鳳陽縣人。1997年7月開始參加工作後，曾經做過鳳陽縣公安局刑警大隊嘅辦事員同副隊長、指導員同副大隊長呢啲職位；從2015年9月開始做過鳳陽縣公安局屬下嘅小崗村派出所輔導員。期間先後喺負責禁毒、重大案件同打擊除惡嘅範圍都有啲貢獻，試過喺鳳陽縣連續10年破到單殺人案而俾滁州市公安機關頒發佢做「追逃抓捕之王」。

吳微喺2017年10月3號因為突發腦出血而送到安徽省立醫院，但喺9日後證實不治，終年41歲。

## 攷
* 警察牺牲千人送行 从警20年参与破获刑事案件1300余起 金投网 （2017-10-14）
* 安徽凤阳禁毒民警吴微不幸因公牺牲 中国禁毒网 （2017-10-13）

微
類:安徽人
類:中國警察
類:見義勇為人物
中國八大民主黨派

**中國八大民主黨派**，中國大陸稱**民主黨派**，係由中國共產黨建立中華人民共和國後，存在至今一種政治合作方式，中共以「長期共存、互相監督、肝膽相照、榮辱與共」為基本方針，領導多黨合作同政治協商制度，又叫「中國共產黨領導的多黨合作制」或「一黨領導的多黨合作制」。

中國模式下民主黨派同外國多數多黨制例子唔同，民主黨派係中共同意組成為前提，係中共衛星黨，多數係左派親共人士。

## 歷史
國民政府時期民主黨派被中共過濾。為得到中共支持而生存，各民主黨派得到內部清理整頓，無表明親共會被清洗，最後終止「政治面目不清」（冇表態支持中共一黨制）局面，自始一片紅。經中共介入民主黨派內部，確定各民主黨派所有國外同港澳地區組織分支，活動停止，免除中共同外國出現外交問題。

1954年4月27號，《關於各省、市人民代表大會和省市人民政府委員會中民主人士安排方案的意見》得到中共中央批准。

各民主黨派之所以擁護同接受中共領導，中共指：
*各民主黨派通過各自實踐感受到只有中共先可以領導人民贏得民族獨立、人民解放。
*各民主黨派確信建設中國社會主義，實現國家富強、人民幸福，冇共產黨領導係唔得。

## 現況

## 點解冇黨標誌
1950年，中國致公黨停用黨旗——藍白井字旗。而家大陸無一民主黨派使用黨旗、黨徽。2016年有報導指，民建領導人成思危以「冇考慮」同「唔希望」回答冇黨旗黨徽問題，並以「會旗」、「會徽」作為替代用詞。

## 睇埋
* 中華人民共和國政黨
* 統戰
中華人民共和國政黨

**中華人民共和國政黨**，係指宜家中華人民共和國框架下一切可以公開活動嘅政治團體。根據《中華人民共和國憲法》第三十五條，理論上，「中華人民共和國公民有言論、出版、集會、結社、遊行、示威自由」，而保障人民集會同結社權。目前係冇政黨按照社團管理條例，喺政府部門登記註冊過，有關嘅公開政黨僅以憲法自行授權形式存在。

## 執政黨
中國共產黨係憲法上自行授權為中國唯一合法執政黨，中國人民解放軍係要向中國共產黨宣誓效忠，共產黨領導擁有中國最高權力，唔受黨內任何派別同任期局限。

## 參政黨

中國大陸政黨制度係「中國共產黨領導的多黨合作和政治協商制度」，政黨制度上「共產黨執政、多黨派參政，共產黨領導、多黨派合作」，方針堅持「長期共存、互相監督、肝膽相照、榮辱與共」。其中，除中共外，其他八個政黨被稱為「民主黨派」。理論上民主黨派通過中國人民政治協商會議參與國家政治事務，發揮監督、批評同建議作用，以「憲法同法律為準繩」進行民主協商。

中共話，佢同民主黨派係「通力合作的友黨關係」，「執政黨」同「參政黨」，唔係「執政黨」同「在野黨 」關係。中國政制「根本區別於西方的多黨制」 。

目前，中共同意存在有8個民主黨派，黨派間依據對新民主主義革命所作貢獻大小而由官方進行政治排名。 

### 被解散政黨
*中國人民救國會，簡稱「救國會」，1936年5月31號上海成立，原稱全國各界救國聯合會，簡稱「全救會」，1949年末解散。
*中國國民黨民主促進會，簡稱「民促」，後併入中國國民黨革命委員會。
*三民主義同志聯合會，簡稱「民聯」，1945年10月28號重慶成立，後併入中國國民黨革命委員會。
何偉業

**何偉業**（，）係香港無綫電視基本藝人合約演員，演出過《點解阿Sir係阿Sir》、《真相》、《法證先鋒III》同《4 In Love》等電視劇。

## 演出
### 電視節目（[[無線電視]]）
*2022年：《童時愛上你》

## 出面網頁
* 
* 
* 
*
嚴順開

**嚴順開**（；；）係中華人民共和國演員，上海人。

## 生平
1963年嚴順開喺中央戲劇學院表演系畢業，分配到上海滑稽劇團做演員。1981年初次登上銀幕，主演電影《阿Q正傳》，憑住呢套電影獲得第6屆大眾電影百花獎最佳男演員獎、第2屆瑞士維韋國際喜劇電影節最佳男演員金手杖獎。1983年，喺中央電視台第一屆春節聯合晚會度表演小品《阿Q的獨白》，首次運用咗「小品」呢一個表演形式。1988年自編自導自演喜劇電影《阿譚內傳》。1993年喺中央電視台春節聯歡晚會度表演小品《張三其人》。1999年同張凱麗喺中央電視台春節聯歡晚會度合作表演小品《愛父如愛子》。

2017年10月16號，佢喺上海楊浦區嘅新華醫院病逝，終年80歲。

## 作品
### 電影
;演員
*1981年：阿Q正傳（飾阿Q）
*1983年：鼓鄉春曉（飾朱瘸子）
*1984年：阿混新傳（飾杜小西）
*1986年：女局長的男朋友（飾崔海龍）
*1988年：阿譚內傳（飾阿譚）
*1996年：夫唱妻和（飾穆阿滿）
*2000年：好女不愁嫁（飾老倭瓜）
*2005年：銀飾（飾老銀匠）
 
### 電視劇
;演員
*1997年：新72家房客（飾水根）
*1997年：王先生和小陳（飾王先生）
*1997年：官場現形記（飾簡樸巡撫）
*2002年：我的淘氣天使（飾程東明）
*2002年：紅樓丫頭（飾賈赦）
*2003年：小皮匠登基（飾老皮匠）
*2003年：大宋提刑官（飾馮御史）
*2004年：王保長後傳（飾專員）
*2004年：我們的故事（飾嚴福根）
*2004年：風滿樓（飾敖老爺）
*2006年：江湖俏佳人（飾朱王爺）
*2009年：我的丑爹（飾丑爹）

;導演
*1988年：阿譚內傳
*2005年：太太萬歲

### 小品
*1983年中國中央電視台春節聯歡晚會：《逛廠甸》（搭檔：斯琴高娃）
*1983年中國中央電視台春節聯歡晚會：《阿Q的獨白》（單人小品）
*1983年中國中央電視台春節聯歡晚會：《彈鋼琴》（單人小品）
*1990年中國中央電視台春節聯歡晚會：《難兄難弟》（搭檔：黃宏）
*1992年中國中央電視台春節聯歡晚會：《今夜星辰》（搭檔：孫啟新、梁谷音、陳述、達式常、陳海燕、章金萊、胡惠春（5歲）等）
*1993年中國中央電視台春節聯歡晚會：《張三其人》（搭檔：趙玲琪、楊新鳴、徐小帆、鞠波）
*1993年中國中央電視台元宵晚會：《張三過十五》（搭檔：趙玲琪、楊新鳴、徐小帆、呂齊）
*年份不詳中國中央電視台《綜藝大觀》欄目：《糊塗的愛》（搭檔：高亞麟、屠化）
*年份不詳中國中央電視台《綜藝大觀》欄目：《老師》（單人小品）
*年份不詳中國中央電視台《綜藝大觀》欄目：《殘疾》（搭檔：周嘉陵、郭海彬）
*年份不詳：《生財有道》（搭檔：劉亞津）
*年份不詳：《老爸學電腦》（搭檔：劉淑萍、劉敏）
*年份不詳：《量體裁衣》（搭檔：句號、王景、王乙竹）
*1998年中國中央電視台春節聯歡晚會：《我在馬路邊》（搭檔：杜寧琳、趙玲琪、蔣小涵）
*1999年中國中央電視台春節聯歡晚會：《愛父如愛子》（搭檔：張凱麗、李丁、王景）
*2004年中國中央電視台春節聯歡晚會：《講故事》（搭檔：洪劍濤、小叮噹）
*2007年中國中央電視台春節聯歡晚會：《假話真情》（搭檔：林永健、劉小梅、劉桂娟）

### 其他
*2006年：話劇《烏鴉與麻雀》（演員）
*2007年：滑稽戲《獨養女兒》（導演和主演）
*2008年：滑稽戲《可苦可樂》（主演）

## 參考
鬼網 (漁網)

**鬼網**就係畀人丟咗，或者喺大海唔見咗嘅漁網，鬼網會隨著海流飄流，由於大多用合成物料製成，可以留喺海裏頭幾百年。喺海裏頭，畀游過嘅大魚細魚吞咗，亦會纏住珊瑚礁、海底植物同其他生物，好似魚，海豚，海龜，鯊魚，儒艮，鱷魚，海鳥，蟹，造成傷害，有時連潛水、氼水人都纏實。堪稱「汪洋殺手」。

由 2000年到 2012年，國家海洋漁業局報告話，美國西海岸每年平均有十一條大型鯨魚畀鬼網纏住。 由 2002年到 2010年，華盛頓州收返咗870個網，超過三萬兩千隻海洋生動物困喺裏面。 估計鬼網佔所有一成嘅海洋垃圾。

## 攷

* Macfadyen G, Huntington T and Cappell R (2009) [ftp://ftp.fao.org/docrep/fao/011/i0620e/i0620e.pdf Abandoned, lost or otherwise discarded fishing gear] FAO: Fisheries and Aquaculture, *Technical paper 523*. Rome.

## 拎
* Ghost nets in the Indian Ocean
* Ghost Fishing Projects
* Ghost Net Project
* Carpentaria Ghost Net Programme
* Team Hunts Deadly 'Ghost Nets' in the Pacific
* Tracking Down Ghost Nets
* Ghost nets kill sea turtles
* Ghost nets hurting marine environment: UN report
鏈黴素

**鏈黴素**係頭一隻對付肺癆嘅抗生素，亦係頭一隻氨基糖苷類抗生素，由美國化學家華克斯曼喺1943年發現。
氨基糖苷類抗生素

**氨基糖苷類抗生素**係一類有氨基糖同氨基環醇結構嘅抗生素，主要用嚟對付革蘭氏陰性菌，喺1960年代到1970年代廣泛用，但係因為對耳同腎有毒性，所以逐漸少用。
## 例
*鏈黴素
*慶大黴素
*新黴素
*卡納黴素
Β-內醯胺類抗生素

**β-內醯胺類抗生素**係一類有β-內醯胺結構嘅抗生素，可以用嚟對付革蘭氏陽性菌同革蘭氏陰性菌，係當今世界最廣泛用嘅抗生素種類。

## 例
*青黴素
*先鋒黴素
磺胺類藥

**磺胺類藥**係一類有對氨基苯磺酰胺結構嘅藥，入面有啲藥有抗生素嘅功效，可以用嚟對付革蘭氏陽性菌同革蘭氏陰性菌。
第18屆下薩克森州議會選舉

**第18屆下薩克森州議會選舉**響2017年10月15號舉行。

## 結果
德國北部下薩克森州地方選舉結束，社民黨擊敗總理默克爾領導嘅基督教民主聯盟，成為議會第一大黨。

## 後續
點票結果公布之後，社民黨支持者歡呼慶祝。

## 分析
今次社民黨得票率去到三成七，比上屆升咗五個百分點，重以三個百分點左右嘅差距擊敗基民盟。但係由於得票率少過五成，要同其他政黨籌組聯合地方政府，社民黨已經表明唔會同右翼另類選擇黨合作。

至於基民盟繼9月響聯邦議院選舉受挫後，再響全國人口第四大嘅下薩克森州輸咗，支持率跌到近五十年來最低，預料將會影響默克爾響聯邦層面上，拉攏自由民主黨同綠黨籌組聯合政府嘅工作。

## 睇埋
*第48屆德國聯邦國會選舉

## 攷

18
類:2017年選舉
退伍軍人病

**退伍軍人病**，又叫**退伍軍人症**，係由退伍軍人桿菌引發嘅傳染病。呢隻病最先出現喺1976年美國費城嘅退伍軍人大會。
甲硝唑

**甲硝唑**，又叫**咪唑尼達**，係隻抗生素，主要用嚟對付盆腔炎、心內膜炎同細菌性陰道炎。
江富強

**江富強**（**Kong Fu Keung**，）係香港無綫電視基本藝人合約男藝員，外號「刀疤」、「刀疤強」。

## 出面網頁
* 
* 
* 
* Hong Kong Performing Artistes Guild | 江富強 - 香港演藝人協會
* SFC licences of Kong, Fu Keung 江富强 - Webb-site.com
* 江富強的廣播- tvb.com微博- tvb.com
* 

類:無綫電視男藝員

富強
吳卓衡

**吳卓衡**（，，）係香港無綫電視男藝員，2017年加入無綫電視，同時係邵氏兄弟男演員。

## 簡歷
吳卓衡喺香港出世，屋企係醫護世家，有兩個妹妹。阿爸阿媽分別係前線急症室醫生同醫療公司老闆，而佢公公同婆婆都係中醫師。佢小學同中學讀拔萃男書院，之後升讀香港城市大學。佢2017年獲選參演電影《熱血合唱團》，之後因為畀無綫電視發掘，大學未畢業就全職做藝人，加入無綫電視同邵氏兄弟。

吳卓衡2018年加入處境劇《愛·回家之開心速遞》飾演成頭頭皮碎嘅大學生「頭皮」而開始多人識。而佢喺2020年《法證先鋒IV》做其中一個單元嘅兇手「翟家軒」，表現畀觀眾讚。

## 演出
### 電視劇（[[無綫電視]]）

### 電影

### 網絡微電影

## 參考

## 出面網頁
* 
* 
* 
*
*

類:無綫電視男藝員
卓衡
類:拔萃男書院舊生
類:香港城市大學舊生
楊大嶺

**楊大嶺**（）係中國廣東廣州嘅一座山，喺黃埔區龍湖街道佛塱同從化太平鎮秋楓峒嘅交界，海拔349m。

佢亦係九佛地區嘅最高峯，喺山頂可以望到嗮成個九佛、佛塱同秋風洞呢三個地方。

## 攷
* 《廣州市白雲區誌》 2001年 自然地理卷

類:廣州嘅山
類:黃埔區
類:從化
美林湖畔

**美林湖畔**（；）係中國廣東廣州嘅一個樓盤，喺天河區東圃，南靠黃埔大道東；北靠楊桃公園；東靠東圃涌；西靠石溪村。佢係美林基業集團喺天河區繼美林海岸花園之後，第二個搞開發嘅樓盤，有「現代南亞風情」嘅稱呼。

樓盤喺2004年5月1號起好，曾經喺開盤之後嗰2年內先後攞過廣州十大明星樓盤同廣東房地產十大明星樓盤，及中國主流地產金築獎嘅獎項。

## 攷
* 簡介 美林基業

類:天河區
明打威群島

**明打威群島**係印尼群島，喺蘇門答臘西面150公里，出名滑浪，最大島係西比路島。
楊桃公園

**楊桃公園**（）係中國廣東廣州嘅公園，1998年起好，位置喺天河區東圃宦溪村，南北靠東圃涌嘅兩條支流；西靠美林湖畔附近條小區道路；東靠東圃涌主流。

佢亦係美林湖畔花園屬下嘅私人公園，入面主要睇啲楊桃種植同野外燒烤、休閒、釣魚為主，2017年2月5號亦搞咗條長1.5km嘅健身園徑出嚟。但由於佢唔屬公辦性質，所以要買飛先至畀入。

## 門票同開放時間
;開放時間
*每日08:00～21:00，但到咗20:45就唔賣飛入園。
*園方喺每日21:00都會強制清場
*凡係大雨或暴雨、雷暴、刮颱風、龍捲風等惡劣天氣時會睇天氣而決定暫停開放或部分開放。
*:掛咗暴雨警報信號或刮颱風、龍捲風等惡劣天氣，景區會暫停開放。

;門票
*成人票每位￥5。
*身高＜1m嘅細路／年紀＞60嘅老坑（要有廣州當地嘅老人優惠卡）／軍人（要有軍官證）：免費
*1m≤身高＜1.2m嘅細路／年紀＞65嘅老坑（要有廣州當地嘅老人免費卡）／傷殘人士：半票
*燒烤同釣魚嘅費用同門票唔互通，必須要另外畀錢。

## 攷

類:廣州公園
類:天河區
梁仲芬

**梁仲芬**（）係1981年度香港小姐競選最上鏡小姐，亦係當年熱門之一，總分排第5。參選時任職保良局。當選後簽約無綫電視，即刻擔任處境劇《香港81》入面「阿萍」一角，結果一做就做到《香港86》。約滿後去咗美國進修，跟住就告別娛樂圈。

## 攷
* 

仲芬
巴占群島

**巴占群島**係印尼群島，屬摩鹿加群島嘅部份，由北摩鹿加管，最大島係巴占島。
第27屆奧地利國民議會選舉

**第27屆奧地利國民議會選舉**響2017年10月15號舉行。

## 背景
由於社會民主黨同人民黨組成嘅執政聯盟響5月尾決裂，搞到國民議會選舉提早一年舉行。

大約六百四十萬合資格選民，將會從16個政黨候選人投票決定一百八十三個國民議會議席誰屬，政黨要至少攞到百分之四嘅選票先能夠分到議席。

## 候選人
### 社會民主黨
奧地利各政黨響投票日前盡最後努力拉票，受中東難民問題影響，總理克恩領導嘅中間偏左社會民主黨，選前民調只係排第三位。克恩響維也納嘅造勢活動，話要響公營部門創造二萬個新職位，重聲明如果輸咗就會成為反對派，唔會加入執政聯盟。而克恩一名顧問早前攻擊右翼人民黨黨魁庫爾茨係反猶太，亦打擊社會民主黨選情。

### 人民黨
人民黨響選前民調就以超過三成支持率領先，人民黨主張近年由中間派逐漸向右轉。本身做外長嘅黨魁庫爾茨承諾阻止非法移民入境，亦批評歐盟近年對移民管理失控，反移民主張得到唔少後生選民支持，假如人民黨贏出選舉，三十一歲嘅庫爾茨，將會成為歐洲最年輕嘅領袖。

## 民意調查
民調話，社民黨響今次選舉入面將會輸畀人民黨。

## 結果
奧地利內政部長公布，點算票站選票之後人民黨得票率係百分之三十一點四，係得票最多嘅政黨，而現任總理克恩領導嘅社會民主黨得票率係百分之二十六點七。

## 後續
### 人民黨
人民黨魁庫庫爾茨響票站調查話，佢會帶領人民黨贏出之後接受支持者祝賀。佢話今次係歷史性勝利，好多人對佢寄以厚望，佢會全力以赴，為奧地利帶來改變。佢亦話希望建立一個穩定政府，但如果同其他政黨籌組聯合政府失敗，佢亦唔排除成立少數政府執政。

### 社會民主黨
現任總理克恩說佢唔會辭去黨魁職務，又話會同人民黨開展談判。

### 自由黨
自由黨領袖施特拉赫話，今次選果結果顯示有近六成奧地利民眾支持佢哋提出嘅政策。

## 分析
### 選前
歐洲響2015年爆發難民潮，唔少難民取道奧地利去歐洲各國，奧地利本身亦接收咗十萬難民，令難民同伊斯蘭議題成為今次選舉焦點，同埋今屆選舉，由於兩個主要政黨都提出反移民等保守政策，意味奧地利將會好大機會出現右翼新政府。

### 選後
由於重未計埋郵寄選票，要16號先開始點票，數目超過八十萬張，佔總選票數目嘅六分之一，加上社會民主黨嘅得票只係落後極右自由黨唔夠百分之一，意味邊個政黨成為第二大黨重有變數，連帶影響組閣談判。但由於社會民主黨同人民黨唔啱牙，外界分析人民黨好可能同自由黨合作，出現右派政黨聯盟，呢兩個政黨響競選期間提出收緊移民、驅逐尋求庇護者同打擊極端伊斯蘭主義等政策，一旦兩黨合作，新政府將會向右傾。不過，由於庫爾茨提倡親歐盟政策，預料唔會對歐盟團結有負面影響。

## 攷

27
類:2017年選舉
塔勞群島

**塔勞群島**係印尼群島，喺印尼東部最北面，由北蘇拉威西管，最大島係卡拉克隆島。
澳門1A巴士

**澳門1A巴士**係一條由澳門新福利公共汽車有限公司做緊，由筷子基街來回新口岸／科英布拉街嘅巴士線。

## 背景
1984年2月28號，福利巴士開辦本線，派兩部車行，來回媽閣同漁翁街。

1989年1月9號，全線改用五部三菱Rosa行走。

1990年8月15號，總站由漁翁街搬到回力場，直至1993年外港碼頭起好先改經呢度。

1996年9月26號，總站遷到新口岸／科英布拉街總站。

2008年12月7號，交通事務局實施第一階段巴士路線調整，1A總站由原來嘅媽閣變成而家嘅筷子基，而取消唔行嘅路段就由1號補充，乘客可以利用轉乘響台山街市又或者第二警司處到轉乘；同時又取消繞行「新口岸／羅馬街」同「新口岸／倫敦街」兩個站而永久取消。

2015年6月6號，拱形馬路道路工程，臨時單向行車，改經巴波沙大馬路—菜園涌邊街—關閘馬路，取消停靠「拱形馬路」站，臨時停靠「關閘馬路／三角花園」站。

2015年10月，拱形馬路工程完成，臨時措施變成永久，「拱形馬路」巴士站正式取消。

2016年1月16號，調整本線服務時間同班次：
*去新口岸／科英布拉街方向：服務時間06:00-00:10，班次4-10分鐘
*去筷子基方向：服務時間06:00-00:10，班次4-10分鐘

2018年4月21號，澳門巴士票價調整，呢條線嘅收費亦跟住調整：全程收費係六蚊葡幣，唔再分區收費。

2020年11月30號起，呢條線係北區終點站延伸到筷子基街近廣大中學巴士站，並命名為「筷子基街／廣大中學」。。

2021年11月27號起，「宋玉生廣場」改名做「宋玉生廣場／建興龍」；仲有，「慕拉士馬路／望廈」改名做「慕拉士馬路／望善樓」。

## 用車
呢條線一度全線採用五十鈴JCR460型巴士嚟行，曾經響1989年改用三菱Rosa嚟行。幾年後就變成主要以三菱FUSO同五十鈴JCR460型行駛，間唔中亦有平治O814同猛獅13.230巴士行駛。

後來丹尼士飛鏢SLF投入服務之後，就加咗幾部響呢條線度行。

2008年大幅修改走線同縮短總站之後，客量輕微下降，但係用車變化唔大，同年蘇州金龍10米／12米巴士投入服務之後，間唔中出現呢款車行走。

響2011年7月31號前，成日見車型：
*丹尼士飛鏢SLF 11米大巴
*蘇州金龍12米大巴
*蘇州金龍10米中巴

響2015年1月1號後，成日見車型：
*蘇州金龍KLQ6126G
*蘇州金龍KLQ6108GQ28
*蘇州金龍KLQ6108GQ30

## 走線
### 車費
*全程車費：澳門幣三個二。
*用澳門通全民卡，只係扣兩蚊，其餘由政府畀。
*用澳門通學生卡，只係扣一蚊，其餘由政府畀。
*用澳門通長者卡，只係扣三毫子，其餘由政府畀。
*用澳門通殘疾卡，只係扣三毫子，其餘由政府畀。
*澳門通IC卡月票適用。

### 服務

### 停站

## 客量
呢條線響2008年之前，由於同時途經住宅區（提督馬路、沙梨頭同下環）、商業區（皇朝）同埋出入境口岸（港澳碼頭），加上班次頻密，如3同33線一齊做咗新福利嘅線王，幾乎每班車都爆棚。2008年開始，縮短路線到筷子基，冇咗媽閣到提督馬路沿線去外港碼頭又或者皇朝嘅客量。但係響晚黑繁忙時間，皇朝總站排隊嘅人龍依然好長，每班車都係滿載開出，客量都唔少。

## 重大意外
2007年9月3號，一架無載客1A大巴響媽閣總站開出嗰陣猛撞前面另一輛停泊響到嘅大巴車尾，撞擊力令前車鏟上行人道，撞毀站長更亭。當時響更亭入面嘅清潔女工好彩及時逃出，只係逃走嗰時懷疑嚇親仆咗響地到，撞傷隻手，需要到鏡湖醫院治理。 

## 攷

## 睇埋
*澳門巴士線一覽
*澳門巴士轉乘服務
*澳門巴士車費優惠計劃

## 拎
*新福利公共汽車有限公司
潘梓鋒

**潘梓鋒**（，）係個香港男藝員兼節目目主持人，最廣為他知嘅身份係香港無綫電視娛樂新聞主播，再早啲，參加香港先生選美以及做有線電視主播嗰陣時用原名**潘國基**，加入新城電台之後用藝名**潘梓峰**。

潘學開功夫，佢阿爸係白眉派高手，亦係中醫開跌打館，劉德華都幫襯過。2021年8月，潘梓鋒涉嫌打傷前女友吳紫韻嘅同事鄒兆霆被人拉咗，無綫電視即刻停咗潘嘅所有工。無綫助理總經理樂易玲話件事已經進入司法程序。 最後被判自簽守行為三年。

## 演出
### 電視節目（無綫電視）
*2006年：香港先生選舉參賽者
*2015年到依家：TVB娛樂新聞台主播
*2016年：3日2夜（第二輯）
*2018年：Do姐有問題（第二輯）問題專員

### 電視節目（有線電視）
*有線娛樂新聞台主播
### 電視劇（無綫電視）
*2016年：一屋老友記
*2017年：與諜同謀
*2017年：全職沒女
*2017年：同盟
*未播：抱佣情人

### 電影
*2016年：江湖悲劇

## 攷

## 注

## 出面網頁
* 
* 香港先生 2006
* 
* 
類:前無綫電視男藝員

類:香港先生
類:祖籍南海
國基
出租屋

**出租屋**（），又嗌**出租房**（），係除旅館業之外以盈利做目的，用嚟做地產出租生意，業主將佢擁有嘅物業收租金租畀其他人住或經商、生產、辦公、儲存物品嘅用途。出租嘅物業單位可以係住宅、停車場、工廠、貨倉、寫字樓、辦公大樓、舖頭、商場等。
澳門2號巴士

**澳門2號巴士**係一條由澳門公共汽車有限公司做緊，由永寧廣場總站來回媽閣總站嘅巴士線。

## 背景
1963年9月10號成立，最初係由內港總站來回逸園賽狗場嘅循環線。

1986年，總站由內港總站搬到司打口。

（唔知年份），總站由司打口搬到媽閣總站。

1990年，因為祐漢發展，另一邊總站由逸園賽狗場搬到祐漢馬場海邊馬路總站，之後再響1995年搬到順景廣場總站。

1990年8月，改為全部冷氣巴服務。

2009年4月26號，交通事務局實施第二階段巴士線調整，將2號短線由順景廣場來回南灣／羅保博士街取消。

2010年8月21號，交通事務局檢討實施咗三個月嘅新馬路公交專道之後，為咗避免所有巴士集中嗮響永亨銀行出面嘅巴士站上落搞到大塞車，同時藉住增加新馬路西邊嘅人流，改善做生意嘅環境，所以去司打口、媽閣方向嘅巴士都取消停靠永亨銀行出面嘅巴士站，改咗停靠金碧文娛中心站。

2011年8月1號，新巴士服務務式正式實行，呢條線判咗畀澳門公共汽車有限公司嚟做。

2014年3月1號，取消兜去看台街同永寧廣場，改由長壽大馬路經中心街、菜園路去順景廣場，藉住減少兜圈減速，提升運轉效率。

2015年6月12號，因為新雅馬路行車天橋開通，由「順景廣場總站」開到「慕拉士巷」之後，改經八達新邨同澳門日報新開轉右路口上行車天橋，唔停「慕拉士/飛通大廈」。

2016年4月23號，去順景廣場總站方向，由「媽閣總站」開出之後，取消唔停「媽閣廟前地」、「河邊新街/媽閣」，改停「河邊新街/凱泉灣」。

2016年7月2號，因為八達新邨同澳門日報新開轉右路口上行車天橋搞到東北大馬路轉右去慕拉士大馬路大塞車，所以恢復返之前噉樣，取消慕拉士右轉上新雅馬路行車天橋路口，所以響停靠「慕拉士巷」之後加返停靠「慕拉士／飛通大廈」，可以兜去東北大馬路右轉慕拉士大馬路上新雅馬路行車天橋。

2016年11月5號，因為重整祐漢區巴士站分佈，所以取消下邊停靠巴士站：去媽閣方向：「翡翠廣場」、「祐漢公園」。

2017年4月5號，按原線嚟行到「黑沙環馬路」之後，取消停靠「祐漢第二街」，改為停靠新加嘅「長壽大馬路／勝意樓」，之後按原線嚟行。

2017年10月14號，因為嘉樂庇總督大橋規章規定禁止十五噸以上嘅車嚟行，而之前交通事務局又冇注意到，畀廉政公署剔爆，所以交通事務局開始執正嚟做，將2號平時用開嘅五洲龍中巴調畀52號，同時將52號用開超開十五噸嘅宇通ZK6118HG 10.84米大巴調返畀2號嚟用。

2018年4月16號，交通事務局召開記者會，公佈巴士加價同回應4月15號嘅氹仔嘉樂庇總督馬路巴士奪命交通意外，會上交通事務局局長林衍新局先公佈會響4月21號澳門所有公共巴士統一收六蚊葡幣，用澳門通拍卡畀錢就分普通線同快線收費，普通線收三蚊葡幣而快線就收四蚊，餘額由政府補貼，學生卡就響澳門通嘅價錢上再半價，老人同殘疾人士免費，將原本傾好嘅分澳門居民澳門通同普通澳門通收費（普通澳門通重有補助不過補少啲）、學生寒暑假期間取消優惠、老人同殘疾人士卡朝早同晏晝繁忙時間取消優惠（唔想老人同殘疾人士同返工啲人逼車）嘅全部內容唔實行，又將六十分鐘入面補差價由澳門線轉氹仔線嘅轉乘安排取消，澳門線轉氹仔線受澳門線轉澳門線轉乘時間一樣四十五分鐘，轉路環線就保留六十分鐘轉乘時間，林衍新話加價係基於澳門巴士好多年都冇加價（同樣理由已經響早排交通事務局服務費、鎖轆費、分階段調整咪錶收費用過），同埋佢嘅局預算冇加，但係補貼巴士公司嘅錢就不停噉加，所以點都要加，重話加幅比2008年巴士加價幅度細，調整幅度相對溫和，被人批評交通事務局冇經過大多數民意支持就霸王硬上弓話加就加夾硬嚟，2008年巴士雖然加價，但係當年第一任交通事務局局長汪雲為咗吸引多啲人搭巴士支持綠色出行，第一次推出澳門通拍卡有補貼，變相減咗價，但係由於冇區分澳門居民同遊客，所以交通事務局補貼費用年年上升，惹嚟澳門市民反感，要求區分收費，但今次方案諮詢嗰陣有提到，但冇實行。

2018年4月21號，澳門巴士票價調整，呢條線嘅收費亦跟住調整：全程收費係六蚊葡幣，唔再分區收費。

2019年8月31號起，因內港北雨水泵站箱涵渠建造工程完工，呢條線開始恢復原線停靠。

2020年1月20號起，為配合內港客運碼頭重啟同埋周邊配套優化，位於原「火船頭街」嘅臨時站改名為「內港客運碼頭」站，而原先喺萬事發酒店門口嘅「火船頭街（站就永久取消

## 用車

受髮夾彎彎位影響，巴士公司好少派出10米或以上巴士嚟行，但係從髮夾彎由兩條來回行車線改成兩條同方向開落慕拉士大馬路同漁翁街方向之後，就經常派十米以上嘅大巴嚟行。而家已經永久改行大巴。

### 福利時代
* Bristol L5G（1939-1950年出廠）（主力）
* Bristol LS5G（1950年代出廠）（主力）
* 亞比安巴士（特見）

### 新福利時代
1989-1990年8月:
*1981-1982年亞比安
*1983年ISUZU（SO1-S04）唔提供冷氣服務

1990年7月中：
*三菱Rosa
*1997年Benz O814型中巴

2007年 - 2011年7月31號：
* 2007年蘇州金龍KLQ6930G（9.3米）型中巴

### 澳巴時代
*五洲龍FDG6951G
*五洲龍FDG6101G（特見）
*宇通ZK6118HGE

## 走線
### 車費
*全程車費：澳門幣6蚊。
*用澳門通普通卡，只係扣Mop3蚊，其餘由政府畀。
*用澳門通學生卡，只係扣Mop1.5，其餘由政府畀。
*用澳門通長者卡，免費。
*用澳門通殘疾卡，免費。
*澳門通IC卡月票適用。

### 服務

### 停站

*途經站數：38站

## 客量
呢條線雖然係祐漢、黑沙環來回中區同水坑尾嘅巴士線之一，但係沿途都有好多條線揀（好似係6A、12、19同回程嘅22號），加埋12號同19號重快過呢條線，行車時間重短，所以客量明顯比12同19號少一截，不過黑沙環來回中區一帶有優勢（10號要去新口岸先到中區；6A要行高士德、沙梨頭先到中區），而黑沙環係人口密度高嘅地區之一，唔少黑沙環居民會利用呢條線來回中區返工，所以繁忙時間成日出現爆棚。

雖然12同19號行車時間比呢條線快，但係晚黑班次比12同19號頻密（12同19號每十分鐘一班；而呢條線只係八分鐘一班），亦係呢條嘅優勢，客量都維持響中高水平。

## 重大意外
2008年8月15號，一架2號蘇州金龍KLQ6930G大巴，響荷蘭園大馬路近若翰亞美打街街口停車之後，巴士死火撻唔着，期間車尾發出響聲，有氣體噴出，車尾底漏咗大量紅色液體。車長基於安全考慮，立即疏散巴士入面廿幾個乘客到附近嘅行人路，重安排乘客轉乘下一班車，事件入面冇人受傷。巴士停響馬路令到現場交通塞車，要由交通警響到指揮交通。而新福利話事件懷疑因為有喉漏波箱油搞成，車長基於安全考慮，所以先疏散巴士入面嘅乘客，公司對事件表示關注。

## 攷

## 睇埋
*澳門巴士線一覽
*澳門巴士轉乘服務
*澳門巴士車費優惠計劃

## 拎
*澳門公共汽車有限公司

02
蘇頌輝

**蘇頌輝**（，暱稱，）係香港無綫電視男藝員，2008年加入無綫電視，主要喺明珠台做節目主持人。亦都化身「禮儀先生」，開公司帶頭推廣禮儀。

蘇頌輝老竇係糖尿科醫生蘇沛霖，阿媽係信和前商場推廣總經理蘇蔡潔蓮（Irene），本身喺美國普林斯頓大學畢業，喺花旗銀行做過嘢。

## 攷

## 出面網頁
* 
* 蘇頌輝 - Desmond So - 星級司儀 - Master of Ceremony (Emcee, MC) - SING Innovative Marketing & Advertising Production Limited - 星形創藝市場策劃及廣告製作有限公司
* 蘇頌輝| QUEST Artists & Models
* 苏颂辉 - my official artist profile -alivenotdead.com
* 
* 
* 
*
湯俊明

**湯俊明**（，）係香港男藝員，1990年代入行，期間撈過無綫電視同香港電視網絡。佢以前讀象山邨荃灣信義學校上午校，之後就入咗廖寶珊紀念書院，同埋屯門仁濟醫院第二中學。

## 演出作品

### 電視劇（無綫電視）
*1995年：前世冤家 飾 侍衛
*1995年：包青天 飾 守衛（第6-10集）、倪忠（第11-16集）、郡馬府侍衛（第26-30集）、山賊（第31-35集）、于鳳生徒弟（第36-40集）、族人（第46-50集）、打手（第56-60集）
*1996年：西遊記 飾 龍馬
*1998年：花木蘭 飾 第一隊兵
*1998年：鹿鼎記 飾 溫有道
*1998年：外父唔怕做 飾 Victor
*1999年：創世紀 飾 Bobby
*2000年：男親女愛 飾 阿明
*2000年：撻出愛火花 飾 Vincent
*2000年：FM701 飾 豪客（第68集）
*2001年：倚天屠龍記 飾 阿二
*2002年：騎呢大狀 飾 阿宗
*2003年：英雄·刀·少年 飾 侍衛
*2003年：花樣中年 飾 Alan
*2003年：律政新人王 飾 辯護律師（第16、17集）
*2004年：楚漢驕雄 飾 張昌
*2004年：青出於藍 飾 Leon
*2004年：無名天使3D 飾 Patrick
*2004年：水滸無間道 飾 Hugo
*2004年：棟篤神探 飾 程國明
*2005年：西廂奇緣 飾 韓滉
*2005年：學警雄心 飾 周庭俊
*2005年：秀才遇著兵 飾 辛細鳳（第14、15集）
*2005年：開心賓館 飾 珠寶公司職員
*2005年：隨時候命 飾 林志榮
*2005年：識法代言人 飾 控方律師
*2006年：謎情家族 飾 醫生（第4集）
*2006年：男人之苦 飾 許文安
*2006年：飛短留長父子兵 飾 導演（第18集）
*2006年：施公奇案 飾 衙差（第1、2集）
*2006年：高朋滿座 飾 廚藝比賽司儀（第77集）、程醫生（第100集）、眼科醫生（第136集）、Richard（第155集）
*2006年：賭場風雲 飾 奧力斯渡假城賭場荷官
*2007年：師奶兵團 飾 酒吧客人
*2007年：學警出更 飾 周庭俊
*2007年：強劍 飾 小販
*2007年：歲月風雲 飾 華喆汽車車廠工人
*2007年：廉政行動2007 飾 阿榮（第2、3、5集）
*2007年：通天幹探 飾 電視台主持人
*2008年：甜言蜜語 飾 劉健成（第18集）
*2008年：尖子攻略 飾 何比利
*2008年：珠光寶氣 飾 拍賣官
*2009年：老婆大人II 飾 辯方律師（第7集）
*2009年：學警狙擊 飾 周庭俊
*2009年：烈火雄心3 飾 主診醫生（第2集）、深切治療部醫生（第12集）
*2009年：蔡鍔與小鳳仙 飾 「士官訓練學院」士官學生
*2009年：巾幗梟雄 飾 達
*2010年：情人眼裏高一D 飾 FM
*2010年：老公萬歲 飾 谷正龍
*2010年：搜下留情 飾 何禮軒
*2010年：鐵馬尋橋 飾 張警探
*2010年：巾幗梟雄之義海豪情 飾 刷鞋強
*2010年：公主嫁到 飾 阿發
*2010年：刑警 飾 Ivan
*2010年：誘情轉駁 飾 大發商場保安（第2、16集）
*2011年：七號差館 飾 Peter 仔
*2011年：洪武三十二 飾 錦衣衛
*2011年：點解阿Sir係阿Sir 飾 其他學校教練
*2011年：花花世界花家姐 飾 軍哥
*2011年：護花危情 飾 楊耀東之姐夫（第16集）
*2011年：誰家灶頭無煙火 飾 田凱之大姐夫
*2011年：真相 飾 漁夫（第5－8集）
*2011年：潛行狙擊 飾 湯右全
*2011年：不速之約 飾 朱醫生
*2011年：依家有喜 飾 酒客、Peter Wong
*2011年：囧探查過界 飾 番茄
*2012年：缺宅男女 飾 送貨工人（第15集）
*2012年：On Call 36小時 飾 高振峰
*2012年：回到三國 飾 客曹書佐（第16集）
*2012年：雷霆掃毒 飾 陳滿（第1－4集）
*2012年：法網狙擊 飾 商業罪案科組長
*2012年：驚艷一槍 飾 驚雲
*2012年：造王者 飾 海宏泉
*2012年：飛虎 飾 林坤
*2013年：初五啟市錄 飾 九哥手下（第13、15、16集）
*2013年：On Call 36小時II 飾 高振峰
*2013年：凶城計中計 飾 阿明
*2013年：巨輪 飾 毛
*2013年：法外風雲 飾 物理治療師（第3-5集）
*2016年：巾幗梟雄之諜血長天 飾 司機德
*2017年：踩過界 飾 阿龍
*2017年：使徒行者2 飾 譚經理
*2017年：誇世代 飾 陳世文
*2017年：愛·回家之開心速遞 飾 特務蕭
*2018年：是咁的，法官閣下 飾 錢偉（第6、8、12集）
*2018年：兄弟 飾 高展昌
*2018年：大帥哥 飾 阿七
*2019年：鐵探 飾 黃劍仁
*2019年：好日子 飾 施 Sir（第6、8集）
*2019年：她她她的少女時代 飾 古惑仔大佬（第7、18集）
*2019年：街坊財爺 飾 梁威（第2、3集）
*2019年：解決師 飾 周仲朗父親（第4集）
*2020年：法證先鋒IV 飾 警察（第10集）
*2020年：降魔的2.0 飾 刑事偵緝處探員
*2020年：迷網 飾 Tony Ma（第7－9集）
*2020年：反黑路人甲 飾 生䉒
*2020年：木棘証人 飾 朱學仁
*未播映：七公主 飾

### [[香港電視網絡]]
*2014年：選戰 飾 陳健佑
*2015年：我阿媽係黑玫瑰 飾 阿飛
*2015年：大眾情性 飾 Nelson
*2015年：歲月樓情 飾 Andy
*2015年：末日+5 飾 便衣警員（第1集）
*2015年：惡毒老人同盟 飾 王經理（第1、3、8、14集）
*2015年：夜班 飾 Alan

### 電影
*1994年：飛虎雄風 
*2003年：親密殺機 飾 CID

## 攷

## 出面網頁
* 
* 湯俊明-香港偶像劇場
* 
* 
* 
* HKFACT - 汤俊明
包擬古

**包擬古**（；；）係美國嘅語言學者。佢知名於中文方言（尤其係閩語）同有關漢藏語系歷史嘅研究。

## 生平
包擬古出生喺芝加哥。1935年入學哈佛大學，但讀咗一年就停咗，去歐洲各地旅行。

1941年從軍，入咗海軍，喺珍珠港從事日軍嘅暗號解讀。

1945年戰後，佢直接入咗耶魯大學，跟住李奧拿德·布隆菲德、金守拙、羅常培、李方桂學嘢。佢使用《釋名》研究漢代中文音韻，喺1950年取得博士位。

畢業後就職入美國國務院外事部（FSI）。期間，喺1951年到遞年設立馬來亞聯邦嘅英國人警察官語言研修所，喺1955年喺臺灣設立中文研修所。1961年，佢獲得古根咸嘅獎金，去印度、尼泊爾、緬甸搞藏緬語族諸語言嘅研究。

1962年就任爲康奈爾大學現代語言學系教授，敎中文及方言、歷史。1979年退休後繼續搞旺盛嘅學術活動。

## 業績
包擬古喺外事部時代寫咗本福建話（閩南語）教育用嘅教科書。
*

有關漢代聲母體系嘅博士論文，喺1954年出版。
*
喺呢本著書，包擬古根據《釋名》嘅聲訓搵出大量嘅複輔音。

包擬古比較過漢藏語言，據此構築出中文祖語（Proto-Chinese）。
*
包擬古嘅四篇論文畀潘悟雲、馮蒸譯成中文，以《原始漢語與漢藏語》嘅題喺1995年由中華書局出版（包含上記嘅中文祖語論文）。

## 攷

## 出面網頁
*
*

類:美國人
擬古
馬臨

**馬臨**（）係香港中文大學第二任校長，浙江鄞縣人，佢曾經創立香港中文大學逸夫書院，並獲多個國際學術成就獎項，及中外多間大學嘅榮譽博士學位。

## 生平
馬臨嘅爸爸係香港大學中文系前系主任馬鑒教授。曾經就讀嶺英中學，畢業於英皇書院。由於太平洋戰爭爆發，馬臨返內地。1947年獲成都華西大學理學士銜。之後走到英國列斯大學深造，硏究蛋白化學，1955年獲哲學博士銜。繼入倫敦大學醫學院及里兹聖占姆斯醫院，從事資深博士硏究工作。

1957年任香港大學講師。歷任香港中文大學高級講師、講座教授及理學院院長。曾經擔任香港基本法起草委員會委員暨兩小組嘅召集人（教科文小組及區旗、區徽小組）。

1972年至1978年，擔任香港中文大學生物化學教授，專長蛋白質化學。1978年至1987年，接替李卓敏擔任香港中文大學校長，期間於1986年創立香港中文大學逸夫書院，並且喺1987年至2011年擔任校董會主席。

馬臨喺2017年10月16號死，終年93歲。

## 個人榮譽
* 香港中文大學榮譽法學博士（1987年）
* 東亞大學（澳門大學前身）榮譽文學博士（1987年）
* 天津大學名譽博士（1998年3月16號）
* 香港中文大學榮譽院士（2003年）
* 世界華商基金會世界傑出華人獎

## 攷

類:香港中文大學榮譽院士
類:香港中文大學校長
類:香港大專院校教授
類:浙江人
臨
類:英皇書院舊生
類:澳門大學榮譽博士
類:香港中文大學榮譽博士
類:世界傑出華人
達索水星100客機

**達索水星100客機**（）係法國達索集團帶頭研發嘅一款中短程區域客機。

## 參考
澳門2A巴士

**澳門2A巴士**係一條由澳門公共汽車有限公司做緊，由東方明珠總站來回亞馬喇前地嘅循環巴士線。

## 背景
1998年，2A巴士前身由新福利成立，當年澳門東北區快速發展，新福利響2號原線上，開咗2號短線。但係由於條線未經當時澳葡政府工務運輸司批准，響開咗幾個月之後就停駛。

2009年4月26號，交通事務局進行第二階段巴士線調整，2號短線改做2A，重改埋頭尾總站，由「東方明珠總站」來回「亞馬喇前地總站」。2號短線，原來由順景廣場總站來回南灣/羅保博士街，路程同2號一樣相同，只係唔經新馬路、媽閣廟。當時班次係19:30之前就15-22分鐘一班、19:30之後24-26分鐘一班，比2號疏咗一倍。

2011年8月1號，新巴士服務務式正式實行，呢條線判咗畀澳門公共汽車有限公司嚟做，重加強班次到8-12分鐘一班。

2015年6月12號，因為新雅馬路行車天橋開通，由「東方明珠總站」開到「東北大馬路/東華」之後，改經新雅馬路行車天橋，唔停「慕拉士/飛通大廈」。

2017年4月22號，去東方明珠方向：響停靠「電力公司」之後，取消咗「慕拉士/發電廠」。

2017年6月1號，調整禮拜同公眾假期班次，由而家8-12分鐘，改做繁忙時間10-12分鐘、平時12-15分鐘。

2018年4月16號，交通事務局召開記者會，公佈巴士加價同回應4月15號嘅氹仔嘉樂庇總督馬路巴士奪命交通意外，會上交通事務局局長林衍新局先公佈會響4月21號澳門所有公共巴士統一收六蚊葡幣，用澳門通拍卡畀錢就分普通線同快線收費，普通線收三蚊葡幣而快線就收四蚊，餘額由政府補貼，學生卡就響澳門通嘅價錢上再半價，老人同殘疾人士免費，將原本傾好嘅分澳門居民澳門通同普通澳門通收費（普通澳門通重有補助不過補少啲）、學生寒暑假期間取消優惠、老人同殘疾人士卡朝早同晏晝繁忙時間取消優惠（唔想老人同殘疾人士同返工啲人逼車）嘅全部內容唔實行，又將六十分鐘入面補差價由澳門線轉氹仔線嘅轉乘安排取消，澳門線轉氹仔線受澳門線轉澳門線轉乘時間一樣四十五分鐘，轉路環線就保留六十分鐘轉乘時間，林衍新話加價係基於澳門巴士好多年都冇加價（同樣理由已經響早排交通事務局服務費、鎖轆費、分階段調整咪錶收費用過），同埋佢嘅局預算冇加，但係補貼巴士公司嘅錢就不停噉加，所以點都要加，重話加幅比2008年巴士加價幅度細，調整幅度相對溫和，被人批評交通事務局冇經過大多數民意支持就霸王硬上弓話加就加夾硬嚟，2008年巴士雖然加價，但係當年第一任交通事務局局長汪雲為咗吸引多啲人搭巴士支持綠色出行，第一次推出澳門通拍卡有補貼，變相減咗價，但係由於冇區分澳門居民同遊客，所以交通事務局補貼費用年年上升，惹嚟澳門市民反感，要求區分收費，但今次方案諮詢嗰陣有提到，但冇實行。

2018年4月21號，澳門巴士票價調整，呢條線嘅收費亦跟住調整：全程收費係六蚊葡幣，唔再分區收費。

2019年5月18日起，呢條線改為循環線運作。

## 用車
受髮夾彎彎位影響，巴士公司好少派出10米或以上巴士嚟行。

### 新福利時代
* 蘇州金龍KLQ6930G（主力）
* 三菱Rosa（主力）
* 平治O814型中巴（特見）

### 澳巴時代
2013年8月9號之前：
* 五洲龍FDG6920G（主力）
* 五州龍FDG6751G（特見）

2013年8月9號開始：
* 五洲龍FDG6951G（主力）
* 五洲龍FDG6920G（特見）

}}|collapsed}}" style="width:100%; text-align:center"
|-
! colspan="5" style="background:orange; color:white; font-size:16px"| 呢條線嘅主要用車
|-
| **車牌**||**型號**||**車位**||**備註** 
|-
| MR-83-31 || 五洲龍FDG6951G || 1 || 
|-
| MR-83-32  || 五洲龍FDG6951G || 2 || 
|-
| MR-83-51  || 五洲龍FDG6951G || 3 || 
|-
| MR-84-06  || 五洲龍FDG6951G || 4 || 
|-
| MR-84-16 || 五洲龍FDG6951G || 5 || 
|-
| MR-84-20 || 五洲龍FDG6951G || 6 ||  
|-
| MR-84-48 || 五洲龍FDG6951G || 7 ||  
|}

## 走線
### 車費
*全程車費：澳門幣六蚊。
*用澳門通普通卡，只係扣三蚊，其餘由政府畀。
*用澳門通學生卡，只係扣一個半，其餘由政府畀。
*用澳門通長者卡免費，其餘由政府畀。
*用澳門通殘疾卡免費，其餘由政府畀。

### 服務

### 停站

*途經站數：23站。

## 客量
呢條線都可以話黑沙環一帶冇噉多客嘅巴士線，雖然係輔助2號，但係班次非常疏（同2號或其他對手嚟比），而且對手班次都比呢條線要密，加埋12號比2A重更快同方便乘客，另外2A亦冇獨市路段，令搭客非常少，新福利時期重派出三菱Rosa嚟慳錢，平時大部份班次都係吉車遊街收場。部分乘客重會響平時情願等12號都唔肯搭2A。

## 攷

## 睇埋
*澳門巴士線一覽
*澳門巴士轉乘服務
*澳門巴士車費優惠計劃

## 拎
*澳門公共汽車有限公司

02A
邱禮濤

**邱禮濤**（，）係香港電影導演同攝影指導，祖籍潮州，1984年喺香港浸會學院傳理系畢業，參與過超過一百部各類電影嘅攝影同製作工作，多數係低成本製作。

佢喺1990年代以拍三級片《八仙飯店之人肉叉燒包》等而出名。

## 榮譽大學院士
* 香港浸會大學榮譽大學院士（2019年）

## 攷

## 出面網頁
* 
* 
* 
* 
* 
* 
* 香港電影導演大全 - 導演 - Herman YAU

類:香港導演
類:攝影師
類:香港浸會大學榮譽大學院士
類:香港泛民主派人士
類:香港浸會大學舊生
類:嶺南大學 (香港) 舊生
類:祖籍潮州‏‎
禮濤
陳冠明

**陳冠明**（；；）係中國一位奧運發燒友，江蘇徐州銅山縣人。佢試過從2001年11月18號到2008年7月11號之間，一個人踹單車行嗮中國80%以上嘅省份而出名。2017年10月18號喺阿根廷踹車出車禍過身。

## 生平
陳冠明喺1956年10月18號喺江蘇徐州銅山縣張陳鄉二陳村出世，細個時好鍾意做體育運動，尤其係馬拉松同踹單車比較多。喺屋企嗰時成日朝早4點鐘起身跑成廿幾公里路。正因為噉而開始決定踹三輪車行勻成個中國大陸。 2001年7月13號北京申辦2008奧運成功之後，佢即刻去買咗抽炮仗來燒，重厝錢開始買三輪車做搭客仔生意足足四個月，直到2001年11月18號開始一人踹單車環遊世界，目的係宣傳「和平」同埋「環保」。雖然出發嗰日俾好多屋企人反對陳冠明嘅所為，但一樣冇阻住佢嘅內心，試過從徐州開始，先後踹單車去咗南京、上海、浙江、江西、廣西、雲南、廣東、香港、澳門等地，期間亦經過中緬邊界、三峽、長白山、布達拉宮、舟曲縣、及壺口瀑布等地，去到2008年8月就快舉辦奧運嗰時到達開幕式主辦地北京國家體育場之後，佢總共行咗將近65500公里嘅路，第一個人踹單車行勻嗮中國而一夜成名。

雖然2008年奧運結束之後返到徐州住過下，但第二年又繼續出發，先後經過浙江杭州、福建廈門，2010年亦睇過世界博覽會，同年7月1號去到近南友高速公路西南邊出入口嘅友誼關出境到越南。出境之後亦先後去過胡志明市、柬埔寨金邊、泰國、緬甸、馬來西亞、星加坡、巴基斯坦、伊朗、土耳其、希臘雅典、意大利、法國等12個國家，最後喺2012年坐船到英國倫敦睇奧運。

佢喺2012年奧運結束之後冇返去中國大陸，而係繼續踹車，喺2013年9月到咗利物浦搭船橫跨大西洋到加拿大新省哈利法斯，之後經過安大略省多倫多同曼尼托巴省温尼辟、穿過落基山脈到卑詩省溫哥華、重喺2015年3月26號踹到美國加州三藩市，同年4～9月間先後到咗洛杉磯、紐約州紐約、華盛頓州華盛頓呢啲城市，行到墨西哥之後經中美地峽，跨過巴拿馬運河同安第斯山脈，最後入巴西去到里約熱內盧州里約熱內盧睇2016年奧運。

2016年奧運結束之後，陳冠明又開始從里約熱內盧出發繼續追喺日本東京舉辦嘅2020年奧運會，2017年7月成功到達阿根廷密西安尼斯省波薩達斯，同年8月13號成功到咗巴西同阿根廷嘅交界——伊瓜蘇瀑布。

## 死
陳冠明本來諗住繼續踹車到火地島搭船跨戴基海峽到南極洲，半路計劃直接去聖古絲省艾卡拉法第西南邊嘅睇景，但2017年10月18號，佢踹車到嘅聖胡利安港以南大概40km嘅位發生車禍，部三輪車俾部貨櫃車撞冧。雖然陳冠明第一時間被送到就近醫院搶救，但當地時間嗰晚黑證實不治，終年61歲。

## 攷

冠明
類:江蘇人
類:交通意外死者
農藥

**農藥**係指任何能夠消除害蟲同雜草嘅化學物質，可以按用途細分做唔同類型，譬如除草劑、殺蟲水、殺真菌劑。
甲殼素

**甲殼素**係種長鏈聚合物，屬葡萄糖衍生物，亦係甲殼動物嘅甲殼組成部份。佢同時係種天然殺蟲劑。
戀人絮語

《**戀人絮語**》（）係2010年上畫嘅港產片，由陳奕迅、范曉萱、林嘉欣、謝安琪、彭于晏、陳偉霆、陳潔儀、向佐、陳家樂、曾志偉主演，曾國祥執導。

## 角色
*陳奕迅 飾 阿磊
*范曉萱 飾 阿琪
*林嘉欣 飾 阿蘭
*向佐 飾 阿寶
*彭于晏 飾 黎廣生
*謝安琪 飾 阿芝
*陳偉霆 飾 後生阿寶
*陳家樂 飾 後生黎廣生
*曾志偉 飾 黎先生
*陳潔儀 飾 黎太太

## 出面網頁
*
義和

**義和**（）可以係：
*義和團，清末反西洋嘅民間組織
*義和團運動，義和團發起嘅排外風潮
*義和拳，中國拳法
*義和拳 (美國)，美國唐人組織
*義和村，多處
*義和鎮，多處
*義和鄉，多處
*義和莊，中國地名
*義和莊站，北京地鐵站
*義和里，臺灣地名
*義和 (年號)，年號
*義和刀，中國兵器
*義和團呂祖堂壇口遺址，中國全國重點文物
*義和社，越南地名
*義和王后，高麗王后
*義和君，韓國王族
佛塱上南客家圍屋

係中國廣東廣州一古蹟，喺黃埔區九龍鎮佛塱南龍街入面，呢間嘢嘅風格主要似客家圍屋而出名。2014年1月26號被列入廣州市歷史建築。

## 攷
* 广州市岭南建筑研究中心

類:廣州古蹟
義和村

**義和村**（）可以係呢啲地方嘅村名，有：
*廣西
**梧州岑溪嘅村，請睇《歸義鎮》
**:原名叫**義貞**（），即「忠義堅貞」噉解。1952年設鄉時，佢同四和合併，各攞一字組成新地名「義和」，攞個「講求仁義，和睦共處」嘅意思。
**:條村喺明朝時嘅1573年開村。1933年屬上義區嘅龍潭鄉；1945年屬歸義鄉，當時仲係分成義貞、四和兩條村；1952年成立義和鄉；1962年改公社；1968年改大隊；1984年改村委；1987年改村公所；1995年恢復爲村委會。
**桂林平樂嘅村，請睇《沙子鎮》
**:村名嘅「義」出自村喺河邊嘅義渡，叫半邊渡；「和」係話呢個義渡令週邊啲村都和平共處。
**:1950年～1958年叫義和鄉；1958年9月改大隊；1962年恢復爲鄉；1969年恢復爲大隊；1987年改村公所；1995年改村委會。
*吉林省吉林市蛟河嘅村，請睇《拉法街道》
*:民國初年（1912年）有李氏商人經營雜貨舖，叫**福順慶**（）；滿洲國時嘅1937年，吳氏嘅吉林巨商、有錢佬李東子、日本人旦華一齊買低咗地產，合營間舖叫**義和堂**（），地名簡化自呢間舖名。喺當地因爲官話同音，地名又寫成**義合**（）。
*重慶開州嘅村，請睇《義和鎮》
*:清中葉時起咗義和場，地名得自佢，意思係「仁義和睦」噉解。
*山東威海環翠區嘅村，請睇《羊亭鎮》
*:佢原本分爲兩條村：郭家畽、小北山，喺1947年9月，兩村合一，以「仁義和睦」嘅意思起名做義和。
*湖北孝感應城嘅村，請睇《義和鎮》
*:意思係「情義和睦」噉解。早先有丁、孟、彭、黃、吳、余呢啲姓聚居，叫做**丁義和**（），日後呢度成咗墟，而叫做**義和集**（）。
*臺灣
**雲林嘅村，請睇《莿桐鄉》
**苗栗嘅村，請睇《大湖鄉》
*河北邢臺任縣嘅村，請睇《邢家灣鎮》
*:元朝年間，有屈、閻兩戶人爲咗避官府嘅苛捐雜稅，就避咗入呢度住，原名叫**躲家莊**（），因爲兩族人相處和睦，而改名叫義和。

## 出面網頁
*中國國家地名信息庫
比亞洛維察原始森林

**比亞洛維察原始森林**係歐洲現存唯一原始森林，橫跨白俄羅斯同波蘭邊境，佔地2,162平方公里，經已被列入聯合國教科文組織世界自然遺產。
蘇門答臘熱帶雨林

**蘇門答臘熱帶雨林**係印尼一個熱帶雨林，喺蘇門答臘西岸，分成三個區，夾埋佔地25,000平方公里，經已被列入聯合國教科文組織世界自然遺產。
科密原始森林

**科密原始森林**係俄羅斯一個原始森林，喺俄羅斯西北面嘅科密入面，佔地32,900平方公里，經已被列入聯合國教科文組織世界自然遺產。
習近平新時代中國特色社會主義思想

**習近平新時代中國特色社會主義思想**，簡稱**習近平思想**，係中共中央總書記習近平喺2017年10月18號中共十九大報告入面提出嘅馬克思主義中國化新成果，被規定做中國共產黨必須長期堅持嘅指導思想。

習近平思想主要內容包括明確堅持和發展中國特色社會主義；明確新時代中國社會主義主要矛盾；明確中國特色社會主義事業布局；明確全面深化改革總目標；明確全面推進依法治國總目標；明確黨在新時代嘅強軍目標；明確中國特色大國外交要推動構建新型國際關係；明確中國特色社會主義最本質嘅特徵係中國共產黨領導。

## 沿革
習近平思想呢個概念早喺2012年出現，係習近平自2012年中共十八屆一中全會做咗中共中央總書記上台執政後形成嘅中國共產黨指導思想。習近平思想以習近平總書記一系列重要講話精神為基礎，構成嘅治國理政新思想，包含主要內容有：實現中華民族偉大復興嘅中國夢，堅持同發展中國特色社會主義；協調推進“四個全面”戰略布局，統籌推進“五位一體”總體布局；堅定不移行和平發展道路，加快推進國防同軍隊現代化；以人民為主體，黨領導一切。

外界預計《習近平思想》會同江澤民嘅《三個代表》同胡錦濤嘅《科學發展觀》兩個前任總書記提出嘅指導思想咁樣，喺2017年召開嘅中國共產黨第十九次全國代表大會上被寫入黨章，正式成為中國特色社會主義理論體系嘅一部分。
如果成事，習近平將成為繼毛澤東同鄧小平之後，第三個以自己個名命名中國共產黨指導思想嘅領導人。甚至有人認為《習近平思想》會喺2018年召開嘅第十三屆全國人民代表大會上被寫入憲法。

## 攷

## 出面網頁
* 
* 
* 
*
俄卡皮野生動物保護區

**俄卡皮野生動物保護區**係剛果民主共和國一個野生動物保護區，喺國土東北面近住蘇丹同烏干達邊界，佔地14,000平方公里，經已被列入聯合國教科文組織世界自然遺產。
西北夏威夷群島國家海洋保護區

**西北夏威夷群島國家海洋保護區**係美國一個國家海洋保護區，喺夏威夷州嘅西北夏威夷群島（包埋中途島）週邊嘅海域，佔地360,000平方公里，經已被列入聯合國教科文組織世界自然遺產。
塞盧斯禁獵區

**塞盧斯禁獵區**係坦桑尼亞一個禁獵區，喺國土南面，佔地50,000平方公里，經已被列入聯合國教科文組織世界自然遺產。
KTV

**KTV**可以係：
* 卡拉OK Box：畀人唱卡拉OK嘅娛樂場所，中國大陸、臺灣同柬埔寨當地大多數簡稱做**KTV**。
* 卡拉OK夜總會：有卡拉OK同夜總會嘅娛樂場所，星加坡當地大多數簡稱做**KTV**。
空中客車集團

**空中客車集團**係間由歐洲多國政府合資組建、專營航空器/航天器開發同銷售嘅跨國企業，前身係2000年成立嘅**歐洲航空防務與航天公司**。空中客車集團嘅註冊地係尼德蘭禮頓，但係實際總部位於法國圖盧茲。

## 參考